Premijer dočekao košarkašku reprezentaciju Srbije\nBeta 21. septembra 2015. 22:15\nPredsednik Vlade Aleksandar Vučić zahvalio je danas košarkaškoj reprezentacije Srbije, treneru Aleksandru Đorđeviću, predsedniku Košarkaškog saveza Draganu Đilasu, i svim članovima nacionalnog tima čestitao na osvajanju četvrtog mesta na Evropskom prvenstvu u Lilu.\n„Ovi igrači su pokazali veliko srce, i ja sam zadovoljan što mogu da im čestitam na izvanrednom četvrtom mestu u Evropi. Siguran sam da oni mogu i bolje, čemu se mi nadamo, a besmisleno bi bilo da očekujemo – po malo čemu smo u Evropi četvrti“, rekao je Vučić na konferenciji za novinare u Vladi Srbije.\nOn se našalio rekavši da je predsednik KSS Đilas „veoma nesrećan“ zbog toga što nije mogao da iz Francuske viče premijeru da „spremi pare“, dodavši da će Srbija naći dovoljno novca da ispuni svoje obaveze prema košarkašima i svim drugim sportistima.\nVučić je ocenio da su košarkaši „osvetlali obraz“ Srbije i pokazali da se reprezentacija „lavovski bori, izgara na terenu“, a to je „ono što ljudi najviše cene“.\nOn je poželeo mnogo uspeha košarkašima u „svim evropskim i svetskim klubovima“.\nSelektor reprezentacije Aleksandar Đorđević izjavio je da mu je čast što je „deo, a ne na čelu“ predivne grupe ljudi.\n„Hvala vam svima na podršci, kritikama, savetima“, rekao je Đorđević i dodao da će se reprezentacija za dve godine vratiti sa zlatnom medaljom i da će sledeće godine otići na Olimpijadu.\nKapiten košarkaške reprezentacije Srbije Miloš Teodosić rekao je da mu je drago što građani cene ono što radi, bez obzira što je medalja izostala.\nPredsednik Košarkaškog saveza Srbije Dragan Đilas zahvalio je Vladi Srbije i premijeru Vučiću na podršci i dodao da će Srbija ići na kvalifikacije za Olimpijadu.\nReprezentacija je premijeru poklonila loptu, a Vučić je rekao da će ta lopta, kao i pokloni ostalih sportista biti u vladi i čekati nove generacije.\nDočeku su prisustvovali i juniori iz pet beogradskih košarkaških klubova.


BNV: Osuđujemo besraman fašistički napad na ’’Žene u crnom’’ - Sandžak Haber - Sandžačke Internet Novine\nNaslovna Featured Istaknuto BNV: Osuđujemo besraman fašistički napad na ’’Žene u crnom’’\nBNV: Osuđujemo besraman fašistički napad na ’’Žene u crnom’’\nBošnjačko nacionalno vijeće osuđuje besraman fašistički napad i prijetnje članicama organizacije „Žene u crnom“ koji se desio noći između petka i subote kada su na njihovom prostorijama u centru Beogradu ispisale pogrdne poruke i imena osuđenih ratnih zločinaca.\n”Zabrinjava činjenica da je napad uslijedio u trenutku kada je organizacija javno podržala i pozvala na usvajanje Rezolucije o genocidu nad Bošnjacima u Srebrenici i u danu kada je ove organizacija, akcijom „Pamtimo zločin u Sjeverinu“ obilježila 29 godina od otmice kada su pripadnici srpskih oružanih snaga oteli su 16 Bošnjaka iz sela Sjeverin u opštini Priboj, Sandžak, kojima se nakon tog dana gubi svaki trag. Organizacija „Žene u crnom“ već 30 godina ima jasne antiratne stavove, dio je međunarodne mirovne mreže i u Srbiji su poznati po svojim antinacionalističkim stavovima i spremni da se bore za istinu i pravdu, što pojačava zabrinutost zbog napada i fašističkih prijetnji članicama organizacije. Današnje rukovodstvo srpske države Srbije zvanično negira i veliča genocid i druge zločine i ohrabruje veličanje osuđenih ratnih zločinaca i to jeste zvanična državna politika koja predstavlja prijetnju miru i stabilnosti u regionu. Vlast u Srbiji trenutno čine isti oni ljudi koji su vladali Srbijom u vrijeme planiranja, sprovođenja i prikrivanja zločina u Hrvatskoj, genocida širom Bosne i Hercegovine i zločina na Kosovu” navodi se u saopštenju za javnost.\nBošnjačko nacionalno vijeće pozvalo je međunarodnu zajednicu da stane u odbranu demokratije i vladavine prava u Srbiji, te da se prema svim odgovornima za planiranje, organizovanje i sprovođenje zločina sprovede proces lustracije.\nPrethodni tekstDve bebe na respiratoru usled infekcije koronom\nSledeći tekstToskić: Spreman sam i daću maksimum


Beta 25. septembra 2020. 11:25\nPotpredsednik Narodne stranke Borislav Novaković izjavio je danas da je svetska organizacija koja prati tokove prljavog mafijaškog novca, sa sedištem u Ženevi, uvrstila Novi Sad na svoju mapu, kao jedno od „najznačajnijih čvorišta za pranje prljavog novca u regionu“.\n„Novi Sad je dospeo na tu mapu iz tri razloga. Prvi je procena da je Novi Sad postao značajno sedište narko mafije. Drugo, u Novom Sadu se po mišljenju te organizacije peru ogromne količine prljavog novca u gradjevinarstvu i stanogradnji i napokon puno nelegalno stečenog novca se koristi za kupovinu poljoprivrednog zemljišta“, rekao je Novaković u intervjuu za sajt Direktno, prenela je Narodna stranka.\n„Stvorio je paralelni sistem u kojem predsednici opština i direktori samo pravno osmišljavaju njegove kriminalne marifetluke. Aleksandar Vučić je inspirator i organizator te kriminalne organizacije. On nema vremena jedino da bude i izvršilac, bar ne neposredan. S obzirom na obim korupcije u državi, Andrej i Aleksandar Vučić su van svake sumnje najveći kriminalci u ovom delu Evrope“, rekao je Novaković.\nOn je istakao da najveći kriminal u Novom Sadu predstavlja „sprega Andreja Vučića i gradonačelnika Novog Sada Miloša Vučevića sa kompanijom ‘Galens’ u vlasništvu Nebojše Petrića iz Prijepolja, koji je blizak sa novim načelnikom novosadske policije Slobodanom Mališićem“.\nPotpredsednik Narodne stranke je kao primere „najvećih kriminalnih i koruptivnih afera u Novom Sadu naveo izgradnju Pupinove palate i naknadno povećanje površine 18.000 kvadratnih metara na 31.000 kvadrata, čime se na račun ‘Galensa’ slilo dodatnih 26 miliona evra, pošto je cena kvadrata na tom mestu najmanje 2.000 evra“.\n„Policija, tužilaštvo i BIA znaju tačan iznos koliko su na ruke primili Andrej Vučić i Miloš Vučević od ovog posla. Nažalost, dok je ove vlasti to neće biti procesuirano. Kleptomanija je deminutiv za pljačku koju čine Andrej Vučić i Miloš Vučević sa svojim saradnicima“, rekao je Novaković.\n„Da je tužilaštvo htelo da reši slučaj, mogli su za 15 minuta da uhapse Ivana Kontića, ali nisu jer se pravda selektivno primenjuje. Kontić je jedan od mnogobrojnih kriminalaca koji su kupovali glasove za SNS. Tužilaštvo i policija nikog ne hapse pre nego što provere da li je lice koje čini krivično delo u hijerarhiji SNS ili je blisko vrhuški. Dakle, rutinski su mogli da privedu Kontića isto veče, a evo on je već mesec dana na slobodi“, rekao je Novaković.


Bogosav Belić i Slađana Točaković novi su članovi opštinskog veća, odlučili su većinom glasova odbornici SO Kladovo | TV Istok\nBogosav Belić i Slađana Točaković novi su članovi opštinskog veća, odlučili su većinom glasova odbornici SO Kladovo\nBogosav Belić i Slađana Točaković novi su članovi opštinskog veća, odlučili su većinom glasova odbornici SO Kladovo na sednici koja je održana u četvrtak 6. jula, a koja je na dnevnom redu imala samo jednu tačku, predlog rešenja o imenovanju članova opštinskog veća opštine Kladovo.\nSednici je prisustvovalo 24 odbornika, što je dovoljno za legitiman rad Skupštine. Da potsetimo na prošloj sednici SO Kladovo odbornici nisu glasali za izbor predloženih kandidata, ovoga puta 17 odbornika vladajuće koalicije glasalo je za izbor Bogosava Belića, što mu je obezbedilo mesto u opštinskom veću, dok je Slađana Točaković izabrana većinom od 16 glasova.\nBez obzira na činjenicu da je sednica sadržala samo jednu tačku dnevnog reda, i da je prema očekivanjima ovo zasedanje trebalo kratko da traje, opozicija je izrazila svoje nezadovoljsto predloženim članovima, tako da oni za njihov izbor nisu ni glasali. Ono što se takođe moglo čuti, jeste da svi politički činioci u lokalnom parlamentu treba da ulože zajedničke napore kako bi se stvorili bolji uslovi za život građana u lokalnoj zajednici, čiji su oni predstavnici u Skupštini opštine.\nPrevious : Privode se kraju radovi na rekonstrukciji krova upravne zgrade Muzeja Krajine\nNext : Počeli su radovi na arheološkom lokalitetu Vrelo – Šarkamen\nOsnovci posetili predsednika opštine Kladovo povodom Dečije nedelje\nRadovan Arežina predsednik SO Kladovo gost emisije „Ogledalo Kladova“ večeras u 21h kanal TV ISTOK


“Kestenburg” otvara vrata u “Noći teatra” "Kestenburg" otvara vrata u "Noći teatra"\nObjavljeno: 11. 11. 2019 u 16:32h\nBanjalučani će imati priliku da te večeri prisustvuju otvaranju Festivala studentskih pozorišta “Kestenburg”, koji će biti otvoren koncertom hora “Viva voks” u 18 časova u Banskom dvoru.\n“Narodno pozorište Republike Srpske već deset godina, koliko se održava “Evropska noć teatra” u BiH, učestvuje u ovoj manifestaciji. Ove godine naše pozorište neće imati predstavu na matičnoj sceni, jer će ansambl biti na turneji u Srbiji. Na veče obilježavanja “Noći teatra” predstava “Zločin i kazna” biće izvedena u Vršcu na Međunarodnom festivalu pozorišne klasike “Vršačka pozorišna jesen” u Narodnom pozorištu “Sterija”” – rekao je Aleksandar Matrak iz Narodnog pozorišta Republike Srpske.\nKoordinatorka “Noći teatra” za BiH Merima Handanović podsjeća da se ova manifestacija održava desetu godinu zaredom u BiH.\n“Tradicionalno pozorišta svoja vrata otvaraju treće subote u novembru. I ove godine učestvuje 11 zemalja: Hrvatska, Slovačka, BiH, Crna Gora, Slovenija, Srbija, Austrija, Holandija, Češka, Bugarska i Belgija. Ove godine na nivou BiH prijavljeno je 19 učesnika, koji će napraviti značajan pomak i pokazati koliko je zapravo teatarska umjetnost važna. Biće izvedeno 10 predstava, a u programu su i promocije knjiga, izložbe… “– kazala je Handanovićeva, napominjući da je 16. novembar Međunarodni dan tolerancije.\nIzvršni producent “Evropske noći teatra BiH” Denis Kržarić ističe da je značajno što su domaća pozorišta dio ove evropske manifestacije.\nDodao je da će ove godine centralna manifestacija biti u Zenici, gdje će biti premijerno biti izvedena predstava “Otelo” Viljema Šekspira, u režiji Nine Nikolić i koprodukciji Bosanskog narodnog pozorišta Zenica, Makedonskog narodnog teatra Skoplje i Peripetija produkcije Skoplje.\nFestival u Vlasenici\nU okviru “Noći teatra”, od 14. do 17. novembra, biće održan i Festival dramskog stvaralaštva Vlasenica. Pored promocije i afirmacije kulturnih sadržaja, festival ima za cilj umrežavanje različitih pozorišnih trupa iz cijele zemlje, kao i podsticanje i jačanje kritičkog mišljenja kod mladih. Podršku festivalu pruža Kulturna scena “Male stvari” Trebinje.


ZIDOVI ĆUTE TI NEMOJ - PRIJAVI NASILJE Archives - podunavlje.info\nSMEDEREVO, 30. novembar 2018 – Udruženje za promovisanje slobode izražavanja – Podunavska inicijativa je na portalu Podunavlje.info i istoimenoj Fejsbuk stranici, od 1. septembra do danas, 30. novembra, realizovalo projekat „Zidovi ćute, ti nemoj – prijavi nasilje“. Za tri meseca implementacije, objavljeno je 14 medijskih sadržaja (tekstova) i 14 audio sadržaja, praktično radio emisija, svaka u trajanju od desetak minuta,…\nSMEDEREVO, 4 novembar 2018 – U Srbiji je bezmalo 20 odsto stanovništva starije od 65 godina, dakle svaka peta osoba. Crveni krst Srbije je, zajedno sa Poverenicom za zaštitu ravnopravnosti, uradio telefonsko anonimno istraživanje, na uzorku od 800 starijih širom Srbije. Rezultati pokazuju da je 19,6 odsto starijih bilo žrtva nekog oblika nasilja. Dakle, svaki peti od svakog petog –…\nCrveni krst Srbije, Nasilje nad starijim osobama, Nataša Todorović, Porodično nasilje, Poverenica za zaštitu ravnopravnostiLeave a comment\nSMEDEREVO, 28 oktobar 2018 – U prošlonedeljnom tekstu u okviru serijala „Zidovi ćute, ti nemoj – prijavi nasilje“, objavili smo životnu priču sugrađanke srednjih godina. Ovoga puta, za Podunavlje.info, svoje svedočenje o torturi koju je trpela decenijama, od muža koji ju je tukao do svog sudnjeg dana, iznosi Vaska Savić iz Landola. Rodom je iz Makedonije, ali skoro dve decenije…\nAna Jevtić, Ne mogu više da trpim!, Udruženje „Femina“, Vaska SavićLeave a comment\n24/05/2022, 5:39 am


Novinari regije Birač razgovarali o zaštiti i pravima djeteta – Zvornik Danas\nNaslovna/VIJESTI/Novinari regije Birač razgovarali o zaštiti i pravima djeteta\nNovinari regije Birač razgovarali o zaštiti i pravima djeteta\nU Zvorniku je juče upriličeno druženje sa novinarime regije Birač i razgovor o zaštiti i promociji prava djeteta u ovoj regiji.\nOrganizator događaja je UNICEF, a aktivnost se organizuje u sklopu Projekta razvoja i saradnje regije Birač koji se sprovodi uz podršku Vlade Kraljevine Holandije, a realizuju ga agencije Ujedinjenih nacija UNDP, UNHCR i UNICEF.\nNela Kačmarčik, službenica za komunikaciju u UNICEF-u, rekla je da je današnji događaj dio aktivnosti na razvoju i jačanju kapaciteta lokalnih medija za izveštavanje o djeci i o pitanjima koja se tiču djece.\n– Ovo je jedna u nizu radionica gdje otvaramo ppostor za diskusiju i dajemo priliku lokalnim noviranima da prezentuju svoje radove, gdje možemo da komentarišemo na koji način su obrađene različite teme koje govore o djeci i o pitanjima koja se tiču života djece i porodica sa djecom – istakla je Kačmarčikova.\nJasmina Babić, koordinatorka projekta Razvoj i saradnja u regiji Birač-komponenta jačanje sistema socijalne zaštite i inkluzije, istakla je da projekat ima za cilj da doprinese integrisanom razvoju regije Birač.\nOna je podsjetila da su u okviru projekta formirane opštinske komisije za socijalnu zaštiti i inkluziju koje imaju pravo odlučivanja i donošenja odluka na području opština vezano za socijalnu zaštitu i inkluziju.\n– Željeli smo da ojačamo lokalna partnerstva i uvežemo sve relevantne sektore koji mogu doprineti kvalitenijem integrisanom razvoju, dakle ne samo socijalni i zdravstveni sektor, nego i obrazovni, medije, policiju, nevladin sektor, sve one aktere koji mogu pomoći i doprineti socijalnoj inkluziji. Samim tim, nakon formiranja komisija pristupili smo jačanju njihovih kapaciteta i današnja aktivnost usmjerena je na jačanje kapaciteta predstavnika medija – napomenula je Babićeva.\nOna je saopštila i da su u okviru projekta kupljena terenska vozila za pet centara za socijalni rad u Zvorniku, Milićima, Bratuncu, Vlasenici i Srebrenici za šta je izdvojeno ukupno oko 110.000 KM.\n– Socijalna zaštita i inkluzija i jačanje tog sektora ne bi bili mogući bez prisustva na terenu, odnosno bez uključivanja onih najviše marginalizovanih grupa koje se nekako nalaze uvijek van gradskih sredina, u udaljenim ruralnim dijelovima opština. Željeli smo da te usluge što više približimo građanima i u saradnji sa centrima za socijalni rad razvili smo projekat „Pomoć i njega u kući“ sa ciljem da se pomogne stanovnicima koji su sami, bez porodičnog staranja, u ruralnim sredinama. Da bi im omogućili to prisustvo na terenu obezjeđeno je pet terenskih automobila, u pitanju su „Dačije daster“ za pet centara, što će im omogućiti prisustvo kod stanovnika kojima je to najpotrebnije. U okviru ovog projekat biće obučeno i 10 geranto domaćica tako da će stručno osoblje biti u prilici da pomogne tim ljudima, a sa druge strane biče obuhvačena i usluga rane detekcije i interevencije kada su u pitanju djeca sa smetnjama u razvoju – rekla je Babićeva.\nprava djeteta unicef zvornik\nEkshumacija u Buća Potoku\nVadili krečnjak bez odobrenja


Danas:Policija ispitala nekoliko čelnika FSS : Nadlanu.com\nDanas:Policija ispitala nekoliko čelnika FSS\nObjavljeno 15. avg 2013. / 20:06:23\nOsim poslovanja fudbalskih klubova Crvene zvezde i Partizana, Uprava kriminalističke policije već nedelju dana ispituje i poslovanje FSS, saznaje B92.\nU dosadašnjem toku istrage saslušano je oko 50 funkcionera i fudbalera ova dva kluba, a od prošle sedmice, kada je istraga proširena i na FSS, saslušano je i nekoliko čelnika Fudbalskog saveza, saznaje Danas u MUP-u Srbije.\nIako u MUP-u kažu da je reč o redovnoj proceduri ispitivanja poslovanja, činjenice da je zahtev za predistražne radnje pokrenulo Tužilaštvo za organizovani kriminal, kao i da se istraga neće završiti do kraja godine, ukazuju da postoji sumnja da je u poslovanju najvećih klubova Srbije i u Fudbalskom savezu bilo nezakonitih aktivnosti.\n"Uprava kriminalističke policije trenutno obavlja predistražne radnje, odnosno kontrolu poslovanja, tokove novca, transfere, kredite, poreze... Nema osumnjičenih niti naznaka da će neko biti uhapšen, jer je istraga daleko od kraja. Proveravamo dokumentaciju, a čelne ljude saslušavamo u svojstvu građana", kažu za Danas u MUP-u Srbije.\nNa pitanje da li je neko od saslušanih iz Crvene zvezde i Partizana u protekla dva meseca, koliko traje istraga u ovim klubovima, dao podatke koji bi mogli da ukažu na nezakonito poslovanje, u MUP-u nisu mogli da potvrde, ali ni da demantuju.\n"Bilo je različitih iskaza, ali se u ovakvim slučajevima, kada istraga traje više meseci, može pokazati da oni neće dovesti do krivičnih prijava, već prekršajnih. Možda ni do njih. Dokumentacija je obimna, i nadamo se da će predistražne radnje biti gotove do kraja godine, a tada ćemo sve podatke dostaviti tužilaštvu", kažu u MUP-u.\nDa nije reč o "rutinskoj" kontroli, ukazuje i podatak da se poslovanje Crvene zvezde, Partizana i Fudbalskog saveza Srbije proverava u periodu od proteklih deset godina. Na ovom slučaju rade čitavi timovi UKP-a, a kako su nam rekli, njihov broj se menja u zavisnosti od predmeta. Predmet istrage i "češljanja" papirologije Zvezde i Partizana su sporni tokovi novca, sumnjivi iznosi transfera igrača, neplaćanje adekvatnog poreza.\nU protekloj deceniji, grubom računicom se dolazi do cifre od oko 88 miliona evra koliko se od transfera slilo u Partizan, odnosno 68 miliona evra koliko su bili "teški" sada bivši igrači Zvezde. Epilog je paradoksalan. Na Marakani je napravljen dug od 48 miliona evra, dok iz Partizana čak nisu ni sabrali koliki je manjak u kasi. Evidentno je da je u njoj neretko teško naći novac za plaćanje komunalija, plate igrača i zaposlenih, odnosno saniranje stadiona koji svake godine jedva dobija dozvolu za organizovanje međunarodnih utakmica.\nZa vreme koje je obuhvaćeno istragom u Ljutice Bogdana i Humskoj smenjivalo se više predsednika i generalnih sekretara koji su sigurno upućeni u rad klubova. U Zvezdi su kao predsednici bili - Dragan Džajić (od 1998 do 2005. i sada od 2012), Dragan Stojković Piksi (2005- 2007), Toplica Spasojević (2007-2008), Dobrivoje Tanasijević (2008-2009) i Vladan Lukić (2009-2012). Na mestu generalnog sekretara smenjivali su se Miloš Marinković, Nebojša Leković, Saša Kozić, Andrija Kleut i Đorđe Stefanović. U Partizanu je bilo manje turbulencija u foteljama pa samim tim potencijalni "sagovornici" policije više i znaju. Predsednici crno-belih bili su - Ivan Ćurković (2000-2006), Nenad Popović (2006-2007), Tomislav Karadžić (2006-2007) i aktuelni Dragan Đurić. Za to vreme bila su samo tri generalna sekretara, Žarko Zečević (1985-2007), Gordan Petrić (2007-2008) i aktuelni Darko Grubor.\nNajtrofejniji srpski klubovi, Crvena zvezda i Partizan, i nacionalni fudbalski savez, za sada, nemaju komentar na pisanje medija o policijskoj istrazi.\nMeđutim, Žarko Zečević, nekadašnji generalni sekretar FK Partizan, demantovao je Danasu da je saslušan u istrazi o malverzacijama u crno-belom taboru. Zečević je istakao da je na odmoru, da šest godina nije u Humskoj 1, odnosno da ne zna šta bi to policija i tužilaštvo mogli da pitaju u vezi sa Partizanom i njegovim radom, iako je na važnoj funkciji proveo 22 godine.\nSa druge strane, ostali sadašnji i bivši čelnici Crvene zvezde i Partizana juče nisu bili dostupni za komentar o istrazi koja se vodi u njihovim klubovima.\nDosadašnje policijske istrage i sudski procesi zalazili su u Crvenu zvezdu, OFK Beograd i Obilić, ali nikada i u Partizan, podseća list Danas.\nSadašnji i nekadašnji prvi čovek Zvezde Dragan Džajić, direktor Vladimir Cvetković, generalni sekretar Miloš Marinković i menadžer Ranko Stojić bili su obuhvaćeni istragom zbog pronevere 10 miliona evra od transfera Gorana Drulića, Zorana Njeguša, Ivana Dudića i Perice Ognjenovića.\nPredsednik Srbije Tomislav Nikolić abolirao je Džajića prošle godine. Svetlana Ceca Ražnatović priznala je krivicu u zamenu za kućni pritvor i kaznu od milion i po evra zbog prisvajanja novca od transfera igrača Obilića. Zbog malverzacija su se na optuženičkim klupama našli i nekadašnji funkcioneri Obilića Dragiša Binić i Jovan Dimitrijević. Oni su se teretili da su Milana Obradovića prodali Lokomotivi iz Moskve za tri miliona evra a da taj novac nije legao na račun kluba. U toku je i suđenje za sporni transfer Nikole Lazetića iz Obilića.\nU toku je i suđenje Zvezdanu Terziću, direktoru OFK Beograda i nekadašnjem prvom čoveku Fudbalskog saveza Srbije. On se zajedno sa saradnicima tereti za zloupotrebe i proneveru oko četiri miliona evra prilikom prodaje tri fudbalera "romantičara" u inostranstvo, među kojima je najpoznatiji reprezentativac Srbije Branislav Ivanović.\nFSS i nameštaj\nPosebno poglavlje u istrazi dobio je FSS sa "kućom fudbala" u Staroj Pazovi. Ponos srpskog fudbala koštao je 14 miliona evra, a građen je u saradnji FSS, Ministarstva omladine i sporta i opštine u kojoj se nalazi. Pod istragom su navodno sporni poslovi tokom izgradnje sportskog kompleksa, odnosno namešteni tenderi. Proveravaju se nabavka nameštaja od Simpa vredna 520.000 evra, jer je izabrana iako nije bila najpovoljnija, kao i posao vredan tri miliona evra dat subotičkoj firma SMB gradnja.\nSpecijalitet srpskog fudbala, koji je jedan od temelja svih malverzacija, jeste činjenica da fudbalski menadžeri vuku glavne konce u klubovima odnosno da su igrači bukvalno u njihovom vlasništvu. Menadžerima je u interesu da „robu“ prodaju što bolje, ne prezajući od sumnjivih dogovora i transakcija, a na štetu klubova. Samo proteklih nekoliko godina u više navrata smo bili svedoci paradoksa da klubovi i ne znaju da su im igrači prodati, o toku novca i da ne govorimo. Zato i ne čudi što su istrage transfera već dospele u pravosuđe, a neki procesi i dobili epilog.


ĐINĐIĆ – (DE)KONSTRUKCIJA MITA\nNavršilo se tri godine od tragične smrti premijera Đinđića, a i dalje je mnogo protivrečnih iskaza o njegovom životu i njegovoj smrti. Proteklo vreme nije bilo dovoljno da se političke i druge strasti smire i da se o njemu govori uravnoteženije i objektivnije. Ko god pokuša da kaže nešto što se ne uklapa u nametnute stereotipe rizikuje da bude etiketiran.\nSvesni da je fenomen Đinđića još van sfere racionalnog i stoga rizikujući diskvalifikaciju, mi ćemo ipak pokušati da, koliko je moguće kritički osvetlimo njegovu "percepciju" u medijskom prostoru. Vreme koje je prošlo od tih tragičnih "martovskih ida" je donelo samo nove pokušaje učvršćivanja mita o Reformatoru, koji na žalost sve manje ima veze sa "realnim Đinđićem". Pri svemu tome nije sporno to da je hteo da reformiše Srbiju, već to kakvi su bili njegovi rezultati za života i kako se njime (kao projekcijom reformskih nada srpskog društva) manipuliše posle smrti.\nKAKO SE PODIZAO SPOMENIK\nOdmah nakon atentata su ljudi iz njegovog okruženja shvatili da najveći politički kapital predstavlja njegova tragična pogibija. Stoga su maksimalno koristili medije da bi u taj događaj "učitali" svoje političke stavove i ideološku matricu. Od pokojnog premijera se nastojalo a i danas se nastoji (možda manje eksplicitno) stvoriti "srpski Kenedi". Samim tim su i njegovi saradnici ili oni koji su se predstavljali kao takvi dobijali na važnosti. Smrt je poslužila da se ta politička garnitura pokuša predstaviti kao "jedina reformska opcija" u Srbiji.\nOnda su došla prestrojavanja u DS (koji primarno baštini Đinđićevo "nasleđe") i propadanje Živkovićeve vlade u glibu korupcionaških skandala. Kako je u DS i sa vlasti bila zbrisana Đinđićeva struja u DS-u, pre svega Čeda Jovanović i Zoran Živković, izgledalo je da na političkoj sceni neće biti onih koji će se legitimisati kao "Zoranovi naslednici". Za očekivati je bilo da će se i novi šef DS-a - Boris Tadić pozivati na nekakav kontinuitet sa svojim "velikim prethodnikom".\nPropast DOS-a na izborima i odlazak "Đinđićeve ekipe" sa vlasti, kao i dolazak nove vlade na čelu sa Koštunicom, obećavali su objektivnije sagledavanje uloge koju je pokojni premijer imao u političkom životu Srbije. Iako se nova vlast nije "obračunavala sa mrtvim čovekom", nije ni otvorila široku debatu o ovoj osetljivoj temi. Medijski slaba i neaktivna vlada živi u uverenju da će stvari, same od sebe, doći na svoje mesto. No druga strana nije tako mislila, pa je posle prvog šoka i konfuzije zbog poraza na izborima počela postepeno da pribira snage i priprema medijsku kontraofanzivu.\nGlavno oružje u tom novom medijskom udaru na vladu i pokušaju "povratka na scenu snaga bivšeg režima" je mitologizovana priča o Đinđiću. Naime idealizovani Premijer je prikazan kao Vizionar Reformi kome su Mračne Snage Prošlosti i Kočničari Reformi došle glave iz čiste zlobe i mržnje prema svemu naprednom i evropskom. On je po ovom ideologizovanom stereotipu "ubijen je zato što je pokušao da menja Srbiju" (Korać) ili zato što je "ponudio drugačiju interpretaciju nas samih" (Pešić). Da je to tačno, njoj je ključni dokaz svedočenje Bebe Popovića i stanje u kome živimo: "ponovo razumemo sebe na stari način, što je opet povezano sa rasturenim institucijama, sa partijskim policijama, sa kriminalizovanim društvom" dakle sa svim čega "nije bilo" dok je Đinđić bio premijer. Njegovo ubistvo je deo zavere da se "zaustavi razvoj jedne Srbije, koja se nekada zove demokratska, nekad evropska, ali u svakom slučaju alternativa ovoj koja se sada gradi" (Korać). U bajkovitoj percepciji Basare (Zemlja) on je pao u sukobu sila svetla – Evropejaca, protiv kojih su se namerili Svi Srpski Mračnjaci – Azijate.\nZloupotrebi Đinđićeve tragične smrti od njegovih stvarnih ili virtuelnih prijatelja doprinosi sporost sudskog procesa i nejasna politička pozadina atentata. Naime vlada se zadovoljila time da proces ide po inerciji, onako kako je nasleđen od prethodne i da se ne ulazi u dublje uzroke Đinđićeve smrti. No kako domaća javnost, u velikoj meri obolela od čvorovićevskog sindroma, sumnja da su atentat organizovali "zemunci", što ima osnova jer za sve to fali motivacija, to ostavlja širok prostor za špekulacije o tome koje je sve mogao biti umešan o "hroniku najavljene smrti". Po izjavama Mileta Isakova, ali i po povlenskim insinuacijama, verovatno su bile umešane i neke "strane službe". No u ovom pravcu se nije išlo u istrazi i u istraživačkom novinarstvu.\nTaj medijski vakuum su agresivnom kampanjom nastojali popuniti Čeda&Beba i kompanija tako što će odgovornima za atentat proglasiti sve svoje političke i ideološke protivnike: Koštunica-Vojska-Crkva-Akademija. Kako nema realnog odgovora na pitanje političke pozadine atentata i jasne kontrakampanje od strane optuženih institucija u delu javnosti je konfuzija. Kako vidimo i ovih dana "godišnjica smrti" se u najgorem gebelsovskom stilu zloupotrebljava u političke svrhe. Kako smo već dovoljno slušali Bebu i Čedu da čujemo i neke druge zagovornike teorije zavere. U Ekonomistu (6.mart) u tekstu "Kome je sve smetao" Olga Popović, profesor sa Pravnog fakulteta u Beogradu kaže sasvim otvoreno da su iza ubistva "stajale sve relevantne institucije društva i države: od generala i vojske, preko sveštenika i crkve, pa do naučnika i pisaca i njihovih institucija" (str.21). A besedu mitropolita Amfilohija na odru pokojnog premijera u kojoj se poredi taj atentat sa tragedijom Obrenovića koji su bili "simbol vezivanja za Zapad" ona "čita" kao "dijabolično" upozorenje: "tako prolaze u Srbiji oni koji je vode na Zapad, oni su uvek bili i ostaće izdajnici i predstavljaju legitimnu metu za odstrel" (str. 21.). Ne precenjujući značaj ovog ekonomskog časopisa (posebna je priča medijsko delovanje preko "nepolitičkih" medija) i dotične, mi ipak mislimo da ignorisanje takvih optužbi ostavlja gorak utisak u javnosti.\nKorišćenje pokojnog vođe radi obračuna sa političkim protivnicima nije novost – možemo se samo setiti kako je Staljinu Lenjin poslužio kao oružje u borbi protiv onih koji su "skrenuli sa linije". Tako se i danas pokojni premijer pokazao propagandno "efektivan" od različitih političkih aktera za različite potrebe. Jednima je, poput Čede, on jedina legitimacija i sredstvo obračuna sa rivalima i protivnicima, drugima poput DS-a on može da dobro dođe u kampanjama. Stoga Đinđić može da posluži da se produbi jaz između "dve Srbije", zatim i podela na "reformiste" i "kočničare" unutar "demokratskih snaga", ali i unutar samog bloka reformista na liniji Čeda-Tadić. Ako uzmemo u obzir da su u igri i "nezavisni" intelektualci, bivši političari DOS-a, zaključujemo da srpska sklonost ka mitomaniji u Đinđiću nalazi trajnu inspiraciju. (Kao što će to biti i sa Miloševićem)\nSvojatanjem njegovog "imena i dela" neki se prikazuju kao njegovi jedini pravi naslednici, a pri tom pokušavaju diskvalifikovati druge pretendente. Najagresivniji su u tome Čeda, Beba, ali i Batić i Pešićeva. Sa druge strane ni Tadićev DS ne želi da mu ovi "otmu pravo nasledstva" tako što će kao u "maratoncima" mahati falsifikovanim "političkim testamentima". Stoga nastoje da u vrh stranke uvuku i Ružicu Đinđić jer po simboličkom ključu "onaj ko je u srednjem veku hteo da nasledi presto ženio je njegovu udovicu".\nNa pitanje ko zaista ima pravo da se nazove Zoranovim naslednikom nije lako odgovoriti. Sa jedne strane Čeda mu je bio bliži od sadašnjeg predsednika Tadića, ali sa druge strane ovaj drugi je nasledio stranku i mnoge Zoranove saradnike (iako bez onih koji su mu bili najbliži). Zoran Đinđić se angažovao oko izgradnje hrama Svetog Save i oko uvođenja veronauke, dok Čeda vodi kampanju protiv crkve. Isto tako Čeda kao jedini političar u Srbiji koji bi potpisao nezavisnost Kosova nema kontinuitet sa Đinđićevim pokušajem internacionalizacije srpskog pitanja na Kosovu. Čak ni predsednik Tadić nije pokazao ni deo te đinđićevske aktivističke posvećenosti rešavanju kosovskog pitanja, iako nastoji da tako izgleda. No, sa druge strane, predsednik Tadić nije nasledio proevropsku i pronemačku politiku pokojnog premijera, već je više sklon Anglosaksoncima.\nPOKUŠAJ DEKONSTRUKCIJE MITA\nSa druge strane, delom i kao odgovor na ovu kampanju, i imamo i pokušaj grube dekonstrukcije mita o Đinđiću Reformatoru. Glasovi netrpeljivosti dolaze najviše od strane Radikala i uopšte nacionalista koji ga proglašavaju za kriminalca i izdajnika. Ne ulazeći u ocenu važnosti veza podzemlja i "bivšeg režima" kao i toga koliko je "revolucionarni voluntarizam" DOS-a naneo štete nacionalnim interesima (a jeste) ovde je očita ozlojeđenost pristalica Miloševića i Šešelja za čije tamnovanje krive pokojnog premijera. Ovakvim grubim napadima na onog koji je stradao kao premijer ove zemlje se ne može ugroziti mit o njemu kao Velikom Reformatoru. Naprotiv, imajući na umu od koga dolaze i ostrašćenost sa kojom su izrečeni, ovi i ovakvi napadi ga samo cementiraju. Kao uostalom i opasno produbljivanje podele na "dve Srbije" čiji je Đinđić bio najveći promoter.\nSa druge strane u tvrđim levičarskim i antiglobalističkim krugovima postoji isto tako žestok animozitet prema Đinđiću jer je najviše doprineo razaranju nacionalne ekonomije i njenoj rasprodaji u bescenje. Ova kritika, iako manje prisutna u javnosti jer je ne reprezentuje ni jedna politička opcija (iako je ponekad neki koriste), nas vodi do važnog pitanja da li je Đinđić i na koji način "modernizovao" Srbiju.\nPriča o Đinđićevim reformama je nalik na druge slične "slovenske priče". Počinje se uvek sa revolucionarnim patosom "sve iznova". Čak iako je pre njega bilo sličnih pokušaja, oni se odbacuju kao ništavni. Uz pomoć neiskusnih, ali gnevnih mladih ljudi se gradi nešto od "istorijskog značaja". Umesto da se na ključna mesta dovedu ljudi koji imaju iskustva i znanja iz zemlje i dijaspore državom dominiraju bahati komesari i rigidni ideolozi. Umesto jačanja postojećih društvenih i privrednih institucija one se zapostavljaju na račun dominacije parazitskih poslovno-političkih klanova. Takva korumpirana i neozbiljna vlast ne može ni da održi postojeće stanje, a kamoli da bude pokretač ozbiljnijeg razvoja.\nČeda Jovanović je rekao jednu istinu, a to je da je Zoran Đinđić bio usamljen, on kaže i ostavljen od drugih. No on ne vidi da je revolucionarna logika i makijavelistička praksa vodila njega i njegovu vladu ka toj usamljenosti. Posle marginalizacije opozicije i izbacivanja DSS-a iz skupštine od koga je mogao očekivati podršku za svoje "velike planove". Svojim političkim avanturizmom, a i odabirom saradnika, Đinđić je sekao granu na kojoj sedi, pa tako i onemogućavao barem i minimalan uspeh reformi. Sa jedne strane generisanje političkih podela i raskola, a sa druge strane prepuštanje ključnih položaja ljudima koji niti mogu niti znaju da modernizuju srpsko društvo. Tako se reforma svela na marketinšku simulaciju.\nOni koji promovišu takav reformizam u Srbiji svesni su da zjapi provalija između velikih obećanja sa "bilborda" i više nego mršavih rezultala u realnom životu. Svima vidljiv neuspeh đinđićevskih reformi (i ova vlada je sledi u neuspešnom neoliberalnom konceptu ekonomske politike) oni pokušavaju opravdati time da su postavljeni temelji, a da će rezultati biti vidljivi tek kasnije. Naročito ako "Zoranovi naslednici" dobiju još jednu priliku za nastavak "reformskog eksperimenta". Prividni je paradoks da će "konzervativni Koštunica" učiniti više "za približavanja Srbije Evropi" no Đinđić kome su usta bila puna Evrope. Ali one koji "veruju" nije briga za to – ako se činjenice suprotstavljaju mitu – utoliko gore po činjenice. I po toj osobini iracionalne mitomanije su "đinđićevci", ma koliko ih to vređalo, tipični Srbi.


Predsednik: Zaključivanje dijaloga sa Srbijom otvara put novoj fazi kosovske diplomatije - Novosti i Događanja - V.D. Presednice Republike Kosovo - Dr. Vjosa Osmani - Sadriu\nPredsednik: Zaključivanje dijaloga sa Srbijom otvara put novoj fazi kosovske diplomatije\nPriština, 6. septembar 2018. godine- Predsednik Republike Kosovo Hashim Thaçi učestvovao je danas na Petoj konferenciji ambasadora Kosova, koju je organizovalo Ministarstvo spoljnih poslova.\nPredsednik Thaçi je rekao da su kosovski ambasadori najbitnija veza naše države i kosovskog društva sa drugim državama i međunarodnim organizacijama.\n„Vi ste lice Kosova, ali i odgovor na pitanja koja svi imaju o Kosovu“, rekao je predsednik Thaçi.\nŠef države je sa kosovskim ambasadorima podelio i poglede u vezi sa nekim bitnim pitanjima koja su sada pred Kosovom.\n„Kao prvo, Kosovo je napravilo velike korake u konsolidovanju njegove državnosti. Sama vaša služba, koja je stara tek jednu deceniju, jeste potvrda ove konsolidacije. Ali, da bismo nastavili dalje, treba da zaključimo neka od otvorenih pitanja, koja kao rane povređuju i usporavaju dalju konsolidaciju. Kao prvo, govorim o dijalogu sa Srbijom i o potrebi da zaključimo to otvoreno pitanje. Na Samitu u Sofiji, EU je jasno rekla da će države Zapadnog Balkana ući u EU samo kada reše otvorena pitanja među sobom. Kao Kosovo, izgradili smo sjajne odnose sa našim susedima. Želimo da izgradimo dobre susedske odnose i sa Srbijom i da zagarantujemo naš put prema NATO-u i EU“, rekao je predsednik Thaçi.\nPrvi čovek države je rekao da je stvoren novi međunarodni momenat u korist konačnog, pravno obavezujućeg sporazuma o potpunoj normalizaciji odnosa između Kosova i Srbije.\n„Treba da iskoristimo ovaj momenat i da zaključimo poglavlje rata između Kosova i Srbije. Stabilan mir između Kosova i Srbije znači i stabilan mir u čitavom regionu Jugoistočne Evrope. Postizanje sporazuma neće biti lako, ali je jedino rešenje. Alternativa tome je samo produženje neprijateljstava i potonuće Kosova u zaleđeni sukob. Vi najbolje znate koliko je danas teško da se otvore vrata međunarodne zajednice. S toga je izuzetno bitno da se pomerimo iz statusa „quo“ i da koračamo prema rešenju koje će Kosovu otvoriti vrata međunarodne zajednice“, dodao je on.\nPredsednik je rekao da nikada nismo dozvolili da se u Briselu potegne pitanje podele ili razmene teritorija, i da ni u buduće nećemo prihvatati otvaranje takvih pitanja.\nAli, prema njegovom mišljenju, Kosovo je spremno da u okviru definisanja granice između Kosova i Srbije, koriguje graničnu liniju.\n„Treba imati u vidu međunarodni trenutak koji je stvoren, sada je trenutak da otvorimo temu pripajanja Preševske doline Kosovu. Ovo je davni zahtev Preševske doline. Kao predsednik, ja sam prihvatio da ovaj zahtev lidera Preševske doline podnesem u dijalogu u Briselu i pred međunarodnom zajednicom. Na kraju ovog procesa Kosovo vidimo kao državu koju je Srbija priznala, kao državu članicu Ujedinjenih nacija i sa jasnom perspektivom učlanjenja u NATO, EU“, rekao je predsednik Thaçi.\nOn je dodao da ništa neće promeniti multietnički karakter naše države i našeg društva, i da će svaki naš korak biti koordinisan sa međunarodnom zajednicom, posebno sa Vašingtonom i Briselom.\n„Zaključivanje procesa dijaloga sa Srbijom će otvoriti put novoj fazi kosovske diplomatije“, potvrdio je predsednik Thaçi.\nOn je istakao da ćemo našu pažnju i energiju moći da usredsredimo i na druge ključne i bitne teme za građane Kosova.\n„Usredsredićemo se na privredni razvoj zemlje, na jačanje vladavine zakona i realizovanje reformi koje smo započeli“, rekao je Thaçi.\nŠef države je rekao ambasadorima da je ova decenija bila decenija izazova, ali i velikih dostignuća.\n„Izgradili smo diplomatsku službu od nule. Mnogi od vas su po prvi put otvorili ambasade Kosova u svetu. Danas smo prisutni na svim kontinentima, svuda u svetu i naš glas se čuje u celom svetu. Ovo je vaša zasluga, zasluga vašeg rada i vaše posvećenosti“, rekao je Thaçi.\nPredsednik zemlje je istakao da državne institucije veoma cene rad, angažovanje i žrtvu svih kosovskih ambasadora.


Zašto nema više porodičnih firmi u Srbiji - PKS-RPK Novi Sad\nPorodične firme u Srbiji nisu, podseća prof. Gračanac, prisutne samo u poslednjih 30 godina, već istorija razvoja privrede Srbije pamti mnoge ugledne privrednike, preteče današnjih porodičnih firmi i to: porodice Dundjerski, Vajfert, Anastasijević i druge… Nažalost, u velikim svetskim ratovima mnoge firme su stradale i nisu imale sudbinu poput današnjih porodičnih firmi, koje su svetski brendovi koje su osnovale porodice; Ford, Ferero, Mišlen, Henkel, Pežo, Morgan, Loreal… U Japanu postoji hotel Nisijama Onsen Keiunkan, koji se nalazi u Jamanašiju, osnovan 705 godine, a kroz istoriju su ga vodile 53 generacije jedne iste porodice. Svi ovi primeri ukazuju na izuzetan potencijal za zapošljavanje u porodičnim firmama, a posebno je važno naglasiti da u zemaljama koje će se pridružiti EU, kao Srbija, porodične firme mogu biti stubovi razvoja preduzetništva i kapaciteti za nova radna mesta.\nU Srbiji, najveći broj porodičnih firmi posluju manje od 20 godina, dok 34,5% firmi posluje manje od 10 godina. Većina firmi 84,5% osnovane su od strane trenutnog vlasnika, dok je 11,9% nasledjeno, a 3 % kupljeno. Vlasnici porodičnih firmi ističu da su najveći poslovni izazovi sa kojima se trenutno susreću: visoke obaveza prema državi (39,4%), pronalazak kvalitetnih radnika (19,8%), svakodnevne administrativne poteškoće (10,3%), teškoće prilikom dobijanja povoljnijih uslova za kredite (12,5%), jaka strana konkurencija (8,7%), priprema firme za narednu generaciju ( 3,8%), skupa radna snaga (7,4%). U osnovi,Â pored ovih faktora koji utiču na porodični biznis, neophodno je neprestano izgradjivati porodičnu firmu, kvalitetnim menadžerskim performansama o međusobnim odnosima sa zaposlenima.


Izvor: RTS, 23.Okt.2021, 11:56\nČlanovi Radne grupe za međustranački dijalog bez stranaca postigli su načelni dogovor o završnom dokumentu o poboljšanju izbornih uslova, a potpisivanje se očekuje sledeće nedelje, izjavio je predsednik Skupštine Srbije Ivica Dačić. Boško Obradović kaže da Dveri neće potpisati dokument dok ne vide njegovu završnu verziju.\n"Ovo danas je bio završni sastanak. Mi smo danas završili raspravu, ostaje da tim koji vodi Dejan Đurđević >> Pročitaj celu vest na sajtu RTS << iz Vlade Srbije pretoči u papir dodatne predloge koje smo čuli i koje je prihvatio predsednik Aleksandar Vučić", rekao je Dačić novinarima.\nDodao je da su svi na sastanku rekli da će potpisati dokument, navodeći da će se to dogoditi sledeće nedelje.\n"Ovde su još jednom ponovljeni rokovi za raspisivanje izbora koji su utvrđeni Ustavom i zakonom", rekao je Dačić i dodao da bi sredinom februara trebalo da budu raspisani beogradski i parlamentarni izbori, a početkom marta predsednički.\n"Takođe razgovaralo se i o broju potpisa potrebnih za određene vrste izbora, biće napravljena posebna Radna grupa koja će se baviti biračkim spiskom, utvrđivanjem pravilnosti o biračkim spisku...", naveo je Dačić.\nKada je reč o medijima, javni servisi su se već izjasnili o tome šta bi bio njihov predlog, koje će emisije uvesti i kako će pratiti kampanju i izveštavati o strankama u vreme izbora. Takođe, biće poslato i pismo svim drugim medijima da imaju u vidu demokratske principe.\nObradović: Ne potpisujemo dok ne vidimo završni dokumentPredsednik Srpskog pokreta Dveri Boško Obradović rekao je da taj pokret neće potpisati dokument dok ne vide njegovu završnu verziju.\n"Demantujem predsednika Skupštine Srbije ivicu Dačića, Dveri nisu rekle da će potpisati završni dokument dok ne vidimo završnu verziju i dok Predsedništvo ne donese takvu odluku", rekao je Obradović novinarima.\nOn je podsetio da su Dveri tražile da sedam vodećih medija dostavi medija planove u kojima bi se povećalo učešće opozicije u medijima, kao i formiranje nadzornog tela za praćenje izbora.\nVOA: Dačić: Postignut dogovor o izborima u dijalogu bez posredovanja stranaca\nIzvor: RTS, 24.Okt.2021, 08:57\nPredsednik Skupštine Srbije Ivica Dačić kaže za RTS da su uglavnom svi zadovoljni dokumentom koji je dogovoren na prvom koloseku dijaloga vlasti i opozicije, ali nije želeo da iznosi detalje. Dve opozicione stranke do sada su poslale predloge članova nadzornog tela za praćenje medija, a...


Vreme 1132 - Tribine i vlast: Nova sportska politicka misao -->\nAleksandra Vučića deo javnosti doživljava kao ministra sporta bez portfelja i u dužnost mu je zapalo ono što je raniji predsednik Srbije radio neformalno: on je postao prvi pokrovitelj sporta u Srbiji i to onog koji voli sebe da naziva vrhunskim, čime se veza između politike i sporta ogolila u potpunosti, pa i oni koji su govorili da je ta veza loša sada ćute i prihvataju "partizaciju" kao, čini se, jedini oblik upravljanja sportskim društvima\nBauk Aleksandra Vučića kruži Srbijom čak i u oblastima za koje bismo stidljivo mogli da pomislimo da nisu u njegovom vidokrugu. Ali, kao što nam je Tolkin pokazao u Gospodaru prstenova, "oko moći" je svevideće i doseže do najudaljenijih tačaka.\nAleksandra Vučića za to ne možemo okriviti, štaviše: izgleda da predstavnici različitih interesnih i socioekonomskih grupa vide u njemu čoveka koji donosi sve odluke, pa sami insistiraju na tome da se on pojavi i prelomi.\nTako je ispalo da prvi potpredsednik Vlade, ministar vojni i vršilac dužnosti predsednika Srpske napredne stranke, bude i na Pasuljanskim livadama, i u Bundestagu, ali i na sastancima sa upravom FK Crvene zvezda i miri Nebojšu Čovića i Duška Vujoševića.\nVučića deo javnosti doživljava kao ministra sporta bez portfelja i u dužnost mu je zapalo ono što je raniji predsednik Srbije radio neformalno: on je postao prvi pokrovitelj sporta u Srbiji i to onog koji voli sebe da naziva vrhunskim, čime se veza između politike i sporta ogolila u potpunosti, pa i oni koji su govorili da je ta veza loša, sada ćute i prihvataju "partizaciju" kao, čini se, jedini oblik upravljanja sportskim društvima.\nPostavlja se pitanje – zar je ikada bilo drugačije?\nZAJEDNO SMO JAČI: U prethodnim godinama, koje su obeležili nekoliko hapšenja i presude ljudima koji su na različite načine bili povezani sa sportom – bilo kao "navijači" bilo kao rukovodioci – videli smo da je tadašnji predsednik Boris Tadić često preuzimao funkciju onoga "ko se pita" u toj oblasti i da je koalicija koja je upravljala Srbijom upravljala i gotovo svim segmentima sporta u Srbiji. To neko čudno jedinstvo sporta i zvanične politike pravdalo se dvojako i imalo je različite rezultate: argument za takvu situaciju bila je potreba političara da pomognu, kako se često govorilo, ili da budu tamo gde bi inače bili kriminalci da njih nema (kako je nekoliko puta objašnjavao Ivica Dačić). S druge strane, rezultati delovanja političara u sportu bili su dobri u segmentu koji je značio možda više novca za pojedine klubove, ali nije uticalo na regularnost takmičenja, štaviše.\nPored toga, sport je od 1945. bio i ostao "produžena ruka vlasti" jer je kao popularno oruđe za manipulaciju masama služio svakoj eliti na vlasti koja ga je koristila, ali je i zazirala od njega (primer za ovo bila je svojevremeno zabrana prelaska Rajka Mitića u Partizan jer su se komunisti plašili da bi navijači Zvezde mogli da skandiraju "Ua, Partizan"). Kako je bilo onda, tako je i sada, samo što nam treba vremena da se prešaltujemo na Aleksandra Vučića.\n"GOTOVA STVAR": On lično više je puta javno govorio o tome i čiji je navijač i šta misli o sportu u Srbiji: poznato je da je "vatreni" navijač Crvene zvezde i čak se pojavljivao u specijalizovanim emisijama ranije da govori na različite teme. Jedna od omiljenih bila je priča o postupku koji se vodi protiv Dragana Džajića za koji je Vučić još onda govorio da je nameštaljka i da je politički. Baš kao i postupak protiv Gorana Kneževića u Posebnom odeljenju Višeg suda u Beogradu, koji nije sprečio da ovaj političar iz Zrenjanina postane ministar u novoj vladi.\nZato su početak fudbalske sezone i lomovi koji se dešavaju u FK Crvena zvezda praćeni pričom o tome da se "čeka Vučić", da "Rusi traže", i da se "Džajić vraća u klub". Čak je bio i istaknut datum, sredina septembra, za kad je zakazano poslednje ročište u postupku protiv Džajića, kada bi trebalo da se dogodi njegovo ustoličenje. Džajić je nedavno bio na sastanku kod Vučića u zgradi Vlade i izrazio je zadovoljstvo što je do toga susreta došlo, iz čega bi moglo da se zaključi da je "stvar gotova", ali ne bi bilo prvi put da se neko šali sa fudbalskom legendom. Ono što sada dolazi kao naznaka dogovora Vučića sa Džajićem jeste da bi on mogao da bude neka vrsta počasnog predsednika ili šefa za sportska pitanja koji bi koordinisao igrački i trenerski pogon. Ne bi se bavio upravljanjem klubom, što je dobro, jer to ide u ruke nekom drugom. Taj drugi može biti bilo ko, izgleda, kao što izgleda da će sadašnji predsednik kluba Vladan Lukić da odstupi. To je ono što se "priča u javnosti", ali se čini da je istina nešto drugačija: nema razloga da Lukića menjaju ako je on čovek kooperativan, a ništa ne ukazuje da nije tako.\nSređivanje stanja u klubu, makar ga i Vučić vodio, podrazumeva poprilično nemoguću misiju: namicanje novca za plaćanje dugova, pravljene dogovora sa bankama kojima se duguje, isplaćivanje dugova menadžerima i nekadašnjim igračima i trenerima i, naravno, osvajanje titule što podrazumeva da se igrači ne prodaju. Pored toga treba otkloniti i dilemu oko načina na koji ruska strana oličena u Gaspromu participira u upravljanju klubom: novac koji su do sada uložili značajan je za srpske sponzorske prilike, ali je mizeran u odnosu na ono što ta kompanija ima i koliko je Zvezdi zaista potrebno. Izgleda da je Gasprom do sada samo plaćao jačanje reputacije unutar "zajednice Zvezdinih navijača" i da je, s obzirom na iskazanu ljubav prema Rusiji, potrošio malo. To znaju i oni i ljudi koji upravljaju klubom.\nDakle, ambijent u kome samo "odluke odozgo" mogu da dovedu do nekog rešenja jer je toliko aktera u igri da je potrebna moderacija na najvišem nivou, a taj nivo je Aleksandar Vučić koji treba sve da sasluša i da proba da u klub donese novac kojim bi se spasavalo "svetlo ime i tradicija srpske institucije". U tom kontekstu, puka smena Lukića ne znači ništa. Pre će biti da ćemo sačekati da se "podele" javna preduzeća a da se potom vidi ko odakle voli Zvezdu i koliko može da pomogne. Buduća uprava bi trebalo da bude miks ljudi iz politike i "državnog biznisa".\nDRŽAVNA BRIGA: Dok se u Zvezdi budu borili da zauzmu stolicu što bliže Vučiću, šta se dešava u ostatku države i sporta?\nVidimo da je Partizan, drugi pol srpske sportske bajke, na "zelenoj grani" u svim sportovima: oni, naravno, imaju i rezultat i jasno je da im ne prija kada vide da se sa druge strane brda sprema nešto što bi moglo da ih gurne u rezultatski zapećak (jer su na nivou interesovanja publike i javnosti odavno iza Crvene zvezde). Svedočili smo medijskom prepucavanju Duška Vujoševića, trenera Partizana, sa Nebojšom Čovićem, predsednikom KK Crvena zvezda u restrukturiranju, koje je prestalo iznenada posle strašne i bezobzirne salve uvreda sa jedne i druge strane. Kada se odbace lične uvrede upućene na račun Vujoševića i Čovića, videćemo da postoji strah jednih i nada drugih da promena političkih snaga u Srbiji može direktno da utiče na rezultate klubova u budućnosti, što nema mnogo veze sa nekim elementarnim sportskim moralom. Tim u crveno-belim dresovima je u ekspanziji i hrabro najavljuje osvajanje svih trofeja i traži još jaču podršku za svoj projekat. Vujoševićev Partizan, koji je sve osvajao poslednjih 11 godina, ne pristaje na ulogu autsajdera kada je reč o statusu u društvu: oni će uvek ustupiti mesto favorita drugome, to je Vujoševićev način da skine pritisak sa tima, ali svesni svojih rezultata žele da država podržava prvo njih a onda sve druge.\nDa u ovom pregledu ne ispadne da su Zvezda i Partizan sve u Srbiji, navešćemo i primer Kragujevca, koji je čedo URS-a: posle košarkaškog i fudbalskog, tamo se pojavio i vaterpolo tim kao apsolutno kontrolisani "državni projekat", što nam pokazuje da "vrhunski sport" u Srbiji nije posledica "rada odozdo", nego je rezultat dogovora političkih elita i odlično pokazuje raspored snaga u srpskoj politici.\nKada je stvar ovako postavljena, onda jeste čudno da imamo i nešto što se zove Ministarstvo sporta i omladine (ili obratno) jer se ne vidi šta bi to oni mogli da rade i da to utiče suštinski na sport u Srbiji. Akcija sređivanja stanja u srpskom sportu koja je trebalo da usledi ove godine nakon nove registracije klubova i saveza u APR-u nešto je o čemu se ne govori, a postoji zakonska obaveza da se neki postupci sprovedu. Sada bi trebalo da postoji bar spisak svih klubova i saveza koji deluju u Srbiji, pa da se na osnovu toga vidi ko je ko u srpskom sportu i sa koliko novca se finansira sport u Srbiji.\nDok se to ne dogodi, svedočimo onome što se dešava u stvarnosti: nekadašnji sistem školskog sporta koji je služio i da se deca ispravno razvijaju i da se budući sportisti pravilno selektiraju uništili su vlasnici raznih klubova i kampova koji su okupirali školske sale i terene pa može da "trenira" samo onaj ko plati. Tako se dogodilo da u košarci, na primer, imamo Pravilnik o registraciji igrača kojim se omogućava da se potpisuju ugovori sa decom od deset godina, a da nema suvislog objašnjenja zbog čega je to tako osim da se omogući onima koji upravljaju "mlađim kategorijama" da se dodatno obogate jašući na slepilu i gramzivosti roditelja. Nema studije ili objašnjenja kojim se pokazuje kako je to neko sa deset godina baš za košarku ili za bacanje koplja na primer, ali to ne smeta vlasnicima srpske košarke da naplaćuju deci svaki korak, da forsiraju onu decu čiji roditelji mogu sve da plate, a ne one koji su zaista "rođeni za košarku". O tim stvarima se ne govori javno, ali se posledice vide: reprezentacija Srbije bila je prvak sveta pre deset godina a sada nije na nivou prosečne evropske selekcije i njen plasman na besmisleno veliko EP zavisi od rezultata drugih ekipa.\nOdgovor na ovakva pitanja nećemo dobiti od Alise Marić, koja predvodi Ministarstvo sporta, jer njoj treba ceo mandat samo da se upozna sa svim užasima koji postoje u sistemu sporta u Srbiji. Ako ona ne može to da kaže, onda bi trebalo da odgovore oni koji donose odluke ili oni koji su izabrani da predstavljaju one koji donose odluke. Da li je to Vučić, da li je to Đilas (u ovom konkretnom slučaju) ili neko od njihovih potčinjenih, manje je važno; ako se nešto ne promeni, srpski sport će biti kao malinarstvo u Srbiji: snažan izvozni adut u sektoru primarne proizvodnje.


Za naše neimare nema krize, bez predaha i tokom vanrednog stanja – Večernje Novosti – Agro-Hemik\nZa naše neimare nema krize, bez predaha i tokom vanrednog stanja – Večernje Novosti\nAgro-HemikIzgradnja puteva u SrbijiZa naše neimare nema krize, bez predaha i tokom vanrednog stanja – Večernje Novosti\n18/03/2020 / Od agro-hemik / Izgradnja puteva u Srbiji/\t0 Comments\nZ. R. | 18. mart 2020. 16:00 | Komentara: 0\nNa najvećim gradilištima u Srbiji radi se punom parom i na njima se nalazi 2.700 radnika\nZA neimare nema predaha ni u vanrednom stanju! Na sedam najvećih gradilišta u Srbijiu utorakje bilo angažovano oko 2.700 radnika. Ministarka građevinarstva Zorana Mihajlović je izjavila da nema zastoja u izgradnji najvažnijih infrastrukturnih projekata.\nKineske kompanije rade na obilaznici oko Beograda, američki konzorcijum „Behtel“ i „Enka“ na izgradnji Moravskog koridora – rekla je Mihajlovićeva. – Preporuka Ministarstva je da se gde god je to moguće radovi izvode na gradilištima na otvorenom, naravno, uz maksimalnu zaštitu radnika u skladu sa preporukama Vlade. Ostalim zaposlenima koji rade u zatvorenom prostoru, ukoliko je moguće treba dozvoliti rad od kuće.\nU JP „Putevi Srbije“ kažu da sva gradilišta na kojima je ovo preduzeće investitor u ovom trenutku rade normalno. Zastoj, kako navode, može nastati samo u izuzetnim slučajevima, ukoliko se pojave problemi sa uvozom pojedinih materijala ili dolaskom radnika koji su trenutno u inostranstvu.\nU planu je da gradilišta nastave da rade po usvojenim planovima. Ukoliko se situacija promeni ili Vlada RS donese drugačije preporuke blagovremeno ćemo reagovati – poručuju iz „Puteva“. – Služba održavanja puteva nastavlja redovno sprovođenje svojih aktivnosti na redovnom održavanju državnih puteva prvog i drugog reda. Aktivnosti se odnose na krpljenje rupa, pranje, popravku i postavljanje saobraćajne signalizacije, održavanje sistema za odvodnjavanje, čišćenje puteva, radove na higijeni, kao i ostale poslove koji direktno utiču na bezbedno odvijanje saobraćaja.\nNA AUTO-PUT BEZ KEŠA\nJAVNO preduzeće „Putevi Srbije“ apelovalo je na sve korisnike auto-puta da koriste beskontaktnu naplatu putem uređaja za ENP, shodno podignutim merama zaštite i prevencije od virusa korona. Time se, kako navode, u najvećoj meri smanjuje mogućnost prenošenja zaraze putem gotovog novca i kartica i ubrzava samo vreme putovanja.


RUSI POUBIJALI DŽIHADISTE PRE ODLASKA U KARABAH: Uništeni logori za obuku (VIDEO)\n14-10-2020 12:36 Ratni izveštaji Nagorno Karabah Sirija / Irak Svet Planeta Video\nNakon što su sirijski militanti poslati u Karabah, u Idlibu je započeta potraga potraga za mestima za obuku terorističkih formacija i njihovo uništavanje.\nEksplozija (Foti: Jutjub)\nRuska avijacija je tokom osmatranja iz vazduha primetila centar za obučavanje proturskih militanata dva kilometra južno od Kafer-Dibina.\nDa bi zadržali front u području DŽisr al-Šugur, turska vojska je utvrdila svoj položaj tamo, i počela da ujedinjuje snage „oružane opozicije“ i grupe međunarodnih terorista.\nRuske Vazdušno-kosmičke snage su bombardovale centre za obuku terorista, i na taj način sprečile njihov prelazak u Nagorno-Karabah.\nO napadu na jermensku teritoriju pročitajte OVDE.\nHAFTAROVE SNAGE NAPRAVILE ZASEDU "SIRIJSKIM PSIMA RATA": U napadu kod Tripolija poginuo turski plaćenik!\nAnkara: Turski oficiri za puč pripremani i na Kosovu i u BiH!


Praksom do bržeg zapošljavanja – RADIO TELEVIZIJA BOR\nPraksom do bržeg zapošljavanja\nBOR- Nacionalna služba za zapošljavanje raspisala je javni poziv za realizaciju programa „Moja prva plata“ koji je za sve zainteresovane dostupan na sajtu ove službe. Program omogućava mladima bez radnog iskustva da obave praksu prevashodno kod poslodavca iz privatnog sektora i na taj način povećaju mogućnost zapošljavanja. Planirano je da se uključi deset hiljada mladih do 30 godina sa srednjim i visokim obrazovanje.\n„Novčana naknada za srednjoškolce iznosi 20 hiljada dinara, a za visoko obrazovane 24 hiljade dinara. Program traje devet meseci“, rekla je Lidija Načić, direktor filijale NSZ u Boru.\nProgram „Moja prva plata“ realizuje se u četiri faze, a prva, namenjena poslodavcima, je u toku i traje do 25.septembra.\n„Oni će moći elektronskim putem da konkurišu, a neophodno je da dostave radna mesta koja nude. U drugoj fazi od 1. do 15.oktobra predviđeno je prijavljivanje mladih, a u trećoj poslodavci biraju kandidate“, dodala Lidija Načić.\nU četvrtoj, završnoj fazi, koja traje od 8.novembra do 7.decembra programom je predviđeno potpisivanje trojnog ugovora između Nacionalne službe za zapošljavanje, poslodavca i izabranog kandidata. Na evidenciji borske filijale na području borskog okruga ukupno je nezaposleno nešto više od hiljadu mladih, do 30 godina, od toga u Boru je blizu 590, a polovina sa visokom i srednjom stručnom spremom.\nTags: javni poziv, moja prva plata, poslodavci, priavljivanje, zapošljavanje\nPrevious Nema novoobolelih od korone u Boru\nNext Obilne kiše nisu napravile veće probleme u Boru


NAJAVA DOGAĐAJA - Utorak (20. novembar) – 13:00 sati – Press sala Vijeća ministara BiH (sala 3/II u zgradi Parlamentarne skupštine BiH) - Potpisivanje protokola o zaštiti braniteljica/branitelja ljudskih prava\nSemiha Borovac, ministrica za ljudska prava i izbjeglice Bosne i Hercegovine, sutra će sa predsjendicama Fondacije lokalne demokratije i Mreže policijskih službenica Jasminom Mujezinović i Kristinom Jozić potpisati Protokol o zaštiti braniteljica/branitelja ljudskih prava. Potpisivanju Protokola prisustvovat će i Reinout Vos, ambasador Kraljevine Holandije u BiH.\nFondacija lokalne demokratije je sa Mrežom policijskih službenica, a uz finansijsku podršku Kraljevine Holandije kroz MATRA program, implementirala projekat “Ostati sigurne – Mreža sigurnosti za braniteljice ljudskih prava i aktivistice protiv rodno zasnovanog nasilja u BiH”.\nProjekat je podržala Agencija za ravnopravnost spolova Ministarstva za ljudska prava i izbjeglice. Cilj projekta je podrška nevladinim organizacijama – braniteljicama ljudskih prava i stvaranje uslova za uspostavljanje mehanizama zaštite braniteljica ljudskih prava.\nU okviru projekta provedena je Analiza sigurnosnih rizika kojima su izložene braniteljice ljudskih prava i kreiran Standard ponašanja za braniteljice ljudskih prava u situacijama ostvarivanja rizika u njihovom djelovanju i radu. Definirani su mehanizmi zaštite od diskriminacije za braniteljice ljudskih prava u policijskim strukturama BiH, razvijene smjernice za tretman policijskih službenica kada se prijavljuje ili sumnja na mogućnost nasilja, te unaprijeđeni kapaciteti medija za odgovorno izvještavanje o kršenju sigurnosti braniteljica ljudskih prava.\nKrajnji i najvažniji ishod aktivnosti provedenih u toku implementacije projekta predstavlja Protokol koji će sutra biti potpisan, a koji će preporučiti mehanizme zaštite.\nPotpisivanje protokola i izjave za medije bit će organizirane sutra (utorak, 20. novembar) u 13:00 sati u Press sali Vijeća ministara BiH (sala 3/II u zgradi Parlamentarne skupštine BiH – Trg BiH br 1).\nZa dodatna pitanja možete kontaktitirati Sanju Škuletić-Malagić, savjetnicu ministrice za ljudska prava i izbjeglice BiH putm telefona 033/202-600, mobitela 061/360-223 ili e-maila sanja.skuletic@mhrr.gov.ba


Grad Novi Sad domaćin 23. Međunarodne konferencije bezbednih zajednica u Novom Sadu – Покрајински секретаријат за привреду и туризам\nGrad Novi Sad domaćin 23. Međunarodne konferencije bezbednih zajednica u Novom Sadu\nNovi Sad, 10. oktobar 2017. – Svečano otvaranje 23. Međunarodne konferencije bezbednih zajednica, posvećene bezbednim zajednicama kao potrebi savremenog društva, upriličeno je u Novom Sadu, drugoj bezbednoj zajednici u Republici Srbiji. Potpredsednik Pokrajinske vlade i pokrajinski sekretar za privredu i turizam, Ivan Đoković, pozdravio je skup rekavši da su bezbednost i srodne teme multidisciplinarni, ali i filozofski problemi, sa kojima se pojedinac i društvo moraju suočiti na više nivoa.\n,,U osnovi sistema bezbednosti postoje ključne reči – represija i prevencija. Sa druge strane, prisutno je osećanje, stanje pojedinca koji može slobodno da živi, privređuje i doprinosi bez bojazni, čineći deo sistema koji stvara novi životni kvalitet. Represivnim i zakonskim aparatom se štiti pomenuto stanje, dok o prevenciji govorimo kao o fenomenu usko vezanom za dimenziju kulture kojom se prevenira, ali i brani bezbednost“, rekao je potpredsednik Đoković.\nOn je dodao da je odgovornost na donosiocima odluka i kreatorima politčko-pravnog sistema i lična i profesionalna. ,,Razvoj svesti o samom sebi, svom okruženju, materijalizacija takvog osećanja kroz kulturu, garantuje da svaki pojedinac može da doprinese bezbednosti sistema, samog sebe i imovine. Pokrajinska vlada je prepoznala značaj ove međunarodne konferencije, zbog samih tema i auditorijuma. Nadamo se da će današnji zaključci biti implementirani u stratešku dokumentaciju, mere i aktivnosti kako bi povećali kvalitet bezbednosti“, rekao je Đoković.\nDanašnja konferencija pod nazivom ,,Bezbedne zajednice su suštinska potreba savremenog društva”, usmerena je ka traganju za novim idejama i iskustvima za rešavanje aktuelnih problema bezbednosti u zajednicama, i vodeće svetske stručnjake za bezbedne zajednice, istraživače, kreatore politika koji se bave promocijom bezbednosti u zajednicama i prevencijom povreda. Njene tematske oblasti su multidisciplinarne i obuhvataju filozofske, kulturološke, istorijske i psihološke aspekte bezbednosti, kao i prevenciju povreda sa posebnim akcentom na ranjive i marginalizovane socijalne grupe, sa posebnim osvrtom na bezbednost najmlađih. Cilj je da se stvori svest svakog pojedinca o ulozi koju ima u zajednici i društvu zarad kreiranja bezbednog okruženja.\nBezbedna zajednica ,,Safe Community“ jeste Međunarodni akreditovani program prevencije povreda i nasilja nastao na inicijativu Svetske zdravstvene organizacije kao zaključak Prvog svetskog kongresa prevencije povreda održanog u Stokholmu, 1989. godine, čija su osnovna načela sadržana u Manifestu bezbedne zajednice. Ovi postulati se odnose na bezbednost kao osnovno ljudsko pravo. Danas u svetu postoji više od 360 lokalnih zajednica na svim kontinentima koje su ispunile zadate indikatore i čine Međunarodnu mrežu bezbednih zajednica. Brojni savremeni kulturološki i ekonomsko socijalni faktori ipak utiču na povećanje broja povreda i nasilja, te se zbog toga mora intenzivnije raditi na prevenciji.\nDomaćin i organizator konferencije je Nacionalni centar za prevenciju povreda i promociju bezbednosti Novi Sad, patron konferencije je NjKV princeza Katarina Karađorđević, generalni pokrovitelj Pokrajinska vlada AP Vojvodine i pokrovitelj Grad Novi Sad. Partneri ovogodišnje konferencije su Evropska mreža bezbednih zajednica sa sedištem u Harštadu u Norveškoj i Međunarodni centar za sertifikaciju bezbednih zajednica iz Stokholma, Švedska.\nPotpisivanjem Ugovora sa Kolaborativnim centrom Svetske zdravstvene organizacije za promociju bezbednih zajednica Grad Novi Sad je proglašen Bezbednom zajednicom, 2009. godine, što svakako ide u prilog činjenici da je Novi Sad Omladinska prestonica 2019. godine i Evropska prestonica kulture 2021. godine.


Dačić o incidentima: Nanosi se šteta Srbiji, ugrožavaju se životi - 07.07.2020, Sputnik Srbija\nSocijalistička partija Srbije najoštrije je osudila večerašnje incidente i nasilni upad u Narodnu skupštinu tokom protesta ispred parlamenta protiv novih... 07.07.2020, Sputnik Srbija\npolitika, vesti, ivica dačić, dragan marković palma\n„Nema nikakve dileme da je ovo odgovor opozicije na Vučićev poziv na jedinstvo u borbi protiv korone i u odnosu na državne izazove sa kojima ce se Srbija suočavati“, ocenio je Dačić u pisanoj izjavi.\n„Ovim se nanosi šteta i Srbiji u celini, ali i ugrožavaju životi ljudi“, naveo je Dačić.\nPalma: Teroristički akt\nReagovao je i predsednik Jedinstvene Srbije Dragan Marković Palma koji je pokušaj ulaska u parlament nazvao terorističkim aktom.\n„Građani su 21. juna na izborima odlučivali ko treba da uđe u Skupštinu. Ovo nasilje ispred Skupštine su organizovali propali političari, koji su nemoćni da ostvare bilo kakav rezultat na izborima, pa nasiljem pokušavaju da dođu na vlast“, ocenio je Marković.\nOn ocenjuje da su događaji ispred parlamenta „teroristički akt“ i da vođe takvog „terorističkog čina“ moraju biti uhapšene istog trenutka, prenosi Tanjug.


Inovativne obrazovne prakse u Savremenoj | Savremena gimnazijaSavremena gimnazija\nSavremena gimnazija svojim učenicima pruža moderno obrazovanje podržano inovativnim obrazovnim praksama koje Savremenu izdvajaju kao vodećeg regionalnog lidera u oblasti obrazovanja, čije korake i drugi prate.\nJednostavno i efikasno učenje zahvaljujući posebno utemeljenom pristupu školovanju\nUsvajanje znanja na tradicionalan način – ex cathedra je postalo passée, jer smo u Savremenoj primenili moderni model školovanja, koji spaja najnoviju edukativnu tehnologiju sa savremenim pristupom i koji prognozira izvrsne rezultate. Ovaj koncept je razvila internacionalna kompanija LINKgroup, koja se više od 20 godina uspešno bavi edukacijom, a koja je ujedno i osnivač Savremene gimnazije.\nSavremeni gimnazijalci u školi pre svega usvajaju praktična znanja koja se u kontinuitetu prilagođavaju potrebama tržišta, ali i ciljevima društva u celini. Ovde nema reči o učenju iz zastarelih udžbenika čija je godina izdavanja ostala u prošlom veku. Sve je napredno, pa je tako i ovaj nesvakidašnji proces edukacije nekoliko puta delotvorniji. Ono što je najvažnije – on daje višestruko bolje rezultate i zadovoljava obrazovne potrebe učenika.\nStvarno drugačiji model obrazovanja odgovara na izazove budućnosti\nInformaciona pismenost je neophodna za školovanje u Savremenoj, a savremeni učenici je neprekidno usvajaju od prvog do poslednjeg dana školovanja.\nTehnologija koju savremeni gimnazijalci koriste u učionici jedna je od najistaknutijih karakteristika ovog jedinstvenog modela, koji osposobljava učenike za najtraženije fakultete u Srbiji i inostranstvu, ali i za poslove budućnosti koji ih čekaju nakon završetka akademskih studija. Međutim, ovaj model ne podrazumeva samo korišćenje najsavremenijih uređaja u nastavi.\nPristup obrazovanju za kakav se Savremena zalaže je fleksibilan i razvija se u kontinuitetu, prateći težnje i želje ne samo učenika već i njihovih roditelja, a sve sa ciljem da, nakon što završe svoje četvorogodišnje školovanje, savremeni gimnazijalci postanu svestrane ličnosti koje će u svakom trenutku uspešno moći da odgovore na sve izazove budućnosti.\nNa ovaj način ćemo ispuniti svoju misiju, a to je da savremenim gimnazijalcima damo snagu i mudrost da svojim odlukama promene svet nabolje. Ne samo da ćemo ih pripremiti za nastavak školovanja već ćemo učiniti sve da ih izvedemo na pravi put i na najbolji način spremimo za životnu svakodnevicu.


Tanjug 9. novembra 2018. 11:05\nSKOPLJE – Sve u biznisu je danas postalo povezano sa digitalnom transformacijom, koja nudi neograničene mogućnosti za razvoj privrede, ali digitalizacija nije proces koji se može završiti, poručeno je danas na samitu „Makedonija2025“.\n„Internet of things, to je veoma rasprostranjeno, pametni gradovi na primer oni rade na tom principu. Ova oblast jako brzo raste i predviđanja su da će 2020. godine biti šest puta više ovakvih veza nego ljudi“, rekla je ona.\nSuosnivačica „CMO goes teć“ Cecilia Hjertzel govorila je o potresima u biznisu koji nastaju razvijanjem tehnologije, te dodala da potrese ne izazivaju tehnologije, već kompanije koje ne mogu da se prilagode i ispune potrebe svojih klijenata, te zato nestaju.\nOna je navela da se cela industrija marketinga sada „pomera“ ka korsničkim uslugama, dok pozicija šefa marketinga postaje sveoprožimajuća i sada mora da obuhvati sva odeljenja u kompaniji.\nDodaje, da predstavnici vlasti treba da se fokusiraju na povezivanje sa start-up zajednicom čije bi predstavnike trebalo da poveže sa potencijalnim investitorima i tako razvija društvo i ekonomiju.\nKonsultant u „Digital Innovation“ Marta Arsovska-Tomovska je rekla da su žene manje zastupljene u IT kompanijama, posebno u upravljačkim odborima takvih kompanija.\n„U poslednjih nekoliko godina sa biznis liderima sa kojima sam razgovarala u Makedoniji i svetu sve je bilo povezano sa digitalnom transformacijom. Mi smo tu da razmislimo kako da pomognemo kompanijama koje su u procesu digitalizacije. Kako će se odraziti na ovu prekretnicu u biznis svetu“.\nKako je rekla, danas kupci očekuju da dobiju upravo onu ponudu automobila koju su gledali na internetu, da dobiju uslove plaćanja koje isključivo njima odgovaraju i sve servisne usluge.\nNa primer, tehnološka kompanija Dell je promenila ime – šef marketinga u šef portošača odnosno oni sada nemaju marketing kancelariju već kancelariju za potrošače, dodala je.\nKristian Rup, predstavnik Digitalne platforme u Austriji i koordinator za digitalizaciju malih i srednjih preduzeća u Austrjskoj privrednoj komori, rekao je da u Austriji 90 odsto preduzeća upravo čini MSP sektor i da je važno da i ona digitalizuje svoje poslovanje.\nZato se sprovode obuke, štampaju priručnici, organizuju besplatni seminari na kojima se može naučiti kako se potpisuje elektronski ugovor i slično.\nKako je rekao, svi koji potpisuju ugovore sa državnim institucijama moraju da to učine elektronski.\n„Više nema papira u državnoj administraciji“, naglasio je Rup.\nKaže da vlade u regionu mogu puno da urade za privedu stavljajući im na raspolaganje e – servise, ali i besplatne elektronske baze podataka.\nU Austriji je tako besplatno na raspolaganju industriji i privrednicima više od 1.000 baza podatka.\nDigitalna inicijativa za MSP u Austriji ima na raspolaganju 10 miliona evra za pomoć preduzećima i zaposlenima u digitalnoj transformaciji.\nDirektor kompanije Nextsense u Makedoniji Vasko Kronevski, koji je radio na mnogim projektima uvođenja digitalizaicje, kaže da je to spor i složen proces i da tu imamo tri glavna sektora: javni sektor, telekomunikacije i finansije, kao i da projekti mogu da traju i godinama.\nIstakao je kao dobar primer, uvođenje elektronskih građevinskih dozvola u Makedoniji, nakon čega je ta zemlja skočila za oko 70 mesta na Duing biznis listi Svetske banke i sada se u najnovijem izveštaju nalazi na 13. mestu kada je reč o izadavanju građevinskih dozvola.\n„Suština je da u digitalnom svetu ne morate da budete fizički prisutni“, naglasio je Kronevski dodajući da digitalizacija nudi neograničene mogućnosti.\nNa primer, možete preko mobilnog telefona da potpišete elektronski ugovor, otvorite račun i uradite još mnogo toga, dodao je on.


Ambasador SAD na Kosovu: Naše strpljenje uvek ima granice - B92.net\nIzvor: Kontakt plus subota, 30.03.2019. | 12:27\nKosnet je u intervjuu Radiju Kontakt plus rekao da strpljenje SAD uvek ima granice i da ne može da garantuje da æe Vašington i u buduænosti isto toliko biti posveæen ovome ako vlade u Prištini i Beogradu ne žele da krenu napred u kratkom roku..\n“Naše strpljenje uvek ima granice. Jedna od stvari na koje smo ukazali obema vladama i u Prištini i u Beogradu je da su Sjedinjene Amerièke Države posveæene pružanju podrške procesu. Predsednik Tramp je kao što je poznato pisao predsedniku Taèiju i predsedniku Vuèiću kako bi podvukao da je Vlada SAD-a potpuno predana ovom procesu”, rekao je Kosnet.\nAmerièki ambasador je gostujuæi u programu Radija "Kontakt plus" u Severnoj Mitrovici upozorio da ukoliko vlade ne žele da krenu napred u kratkom roku i kažu "dobro, biæemo spremni za nekoliko godina", onda ne može da garantuje da će Vašington i u budućnosti biti isto toliko posveæen ovome kao što je sada.\nOn je ovo rekao odgovarajuæi na pitanje o taksama, koje su kosovske vlasti uvele na uvoz robe iz Srbije i BiH, navodeæi da amerièka vlada i dalje veruje da je ukidanje takse jedan važan korak da se dijalog izmeðu Kosova i Srbije ponovo nastavi i da su to rekli mnogo puta.\n“Ono što smo rekli, ono što je moja vlada rekla je to da smatramo da je 2019, godina kada bi Kosovo i Srbija trebalo da doðu do sveobuhvatnog sporazuma, a da bi se došlo do sporazuma u 2019. godini,treba da vidimo da se svi vrate za sto i da vidimo da se to odvija što je brže moguće. Ne želim da proces vežem sa ikakvim fiksnim ciljanim datumima”, rekao je Kosnet.\nKosnet je ocenio da razgovori o spajanju Južne i Severne Mitrovice u ovom trenutku nisu ni konstruktivni ni produktivni i da razume zabrinutost Srba zbog najava ujedinjenja Mitrovice, Trepèe i statusa Prištinskog univerziteta.\n"Razumem zašto postoji zabrinutost zbog toga. Smatram da bi ljudi trebalo da se smire, da bi trebalo da se opuste jer mislim da je važno da se svi ponašaju odgovorno. Kada kažem svi, opet, mislim na vlade. Pozivamo vladu u Prištini, kao i vladu u Beogradu da ne preduzimaju dodatne mere koje će ovo dodatno iskomplikovati", rekao je Kosnet.\nOn je naveo da takoðe zna da je bilo nekih razgovora o spajanju Južne i Severne Mitrovice.\n“Smatramo da takav razgovor u ovom trenutku nije konstruktivan ili produktivan i to je nešto što ne bismo smatrali prihvatljivim izvan konteksta sveobuhvatnog sporazuma izmeðu Kosova i Srbije. Kada to kažem, želim ponovo da naglasim da je na ljudima na Kosovu i u Srbiji da odluèe o tome koji je to put napred - mi ne pišemo scenario, ne kažemo šta je to što mislimo da bi konaèni ishod trebalo da bude. Kažemo da ljudi moraju da se vrate za sto i poènu da rade na tome", naglasio je Kosnet.\nAmbasador SAD na Kosovu boravio je juèe u Severnoj Mitrovici gde se susreo sa predstavnicima Srpske liste, Kosovske policije, Euleksa, Kfora, NVO i novinarima.


Preminuli od covid 19 imali u proseku 10 puta veću količinu virusa u donjim disajnim putevima - eKlinika\n11:00 - 01. 09. 2021.\nNeuspeh tela da se nosi sa velikim brojem virusa krivo za smrt od covid 19 Foto: Shutterstock\nNakupljanje korona virusa u plućima verovatno stoji iza visokih stopa mortaliteta viđenih tokom pandemije, otkriva nova studija. Rezultati novog istraživanja su u suprotnosti sa prethodnim sumnjama da su istovremene infekcije, poput bakterijske upale pluća ili prekomerne reakcije imunološkog odbrambenog sistema tela, imale veliku ulogu u povećanom riziku od smrti, kažu istražitelji.\n10 puta veća količina virusnog opterećenja\nPredvođena istraživačima sa NYU Grossman School of Medicine u Njujorku, nova studija pokazala je da su ljudi koji su umrli od covid 19 imali u proseku 10 puta veću količinu virusa ili virusnog opterećenja u donjim disajnim putevima, kao i teško bolesni pacijenti, koji su preživeli bolest. U međuvremenu, istraživači nisu pronašli dokaze koji ukazuju na to da je sekundarna bakterijska infekcija uzrok smrti, iako su upozorili da je to može da se desi zbog česte terapije antibioticima koji se daju kritično bolesnim pacijentima.\n– Naši nalazi ukazuju na to da je neuspeh tela da se nosi sa velikim brojem virusa, koji inficira pluća, u velikoj meri odgovoran za smrt od infekcije covid 19 – izjavio je dr Imran Sulaiman, profesor u Department of Medicine at NYU Langone Health.\nJačina imunološkog odgovora srazmerna količini virusa u plućima\nTrenutne smernice Centra za kontrolu i prevenciju bolesti, primećuje dr Sulaiman, ne ohrabruju upotrebu antivirusnih sredstava, poput remdesivira, za teško bolesne pacijente na mehaničkoj ventilaciji. Ali, dr Sulaiman kaže da rezultati studije NYU Langone Health pokazuju da ovi lekovi i dalje mogu da ostanu dragoceno sredstvo u lečenju ovih pacijenata.\nUprkos prethodnoj zabrinutosti da bi virus mogao podstaći imunološki sistem da napadne plućno tkivo tela i dovede do opasnih nivoa upale, istražitelji nisu pronašli dokaze da je to veliki doprinos smrti od covid 19 u proučavanoj grupi. U stvari, dr Sulaiman primećuje da se jačina imunološkog odgovora činila srazmerno količini virusa u plućima.\nStudija pojašnjava ulogu sekundarnih infekcija\nKorona virus je do sada ubio više od 4 miliona ljudi širom sveta, podsećaju istraživači. Oni koji su bili na respiratorima, kako bi uopšte mogli da dišu, u posebno su lošem stanju, pa je 70 odsto u čitavoj zemlji (SAD) podleglo bolesti. Značajno je da stručnjaci pripisuju visoku smrtnost viđenu drugim virusnim pandemijama, poput Španskog gripa 1918. i Svinjskog gripa 2009, sekundarnoj bakterijskoj infekciji. Međutim, ostalo je nejasno da li je sličan problem pogodio ljude sa covid 19.\n– Nova studija, objavljena 31. avgusta u časopisu Nature Microbiology, osmišljena je da pojasni ulogu sekundarnih infekcija, virusnog opterećenja i populacije imunoloških ćelija u mortalitetu od covid 19 – kaže dr Sulaiman. On navodi da studija pruža najdetaljnije istraživanje okoline donjih disajnih puteva kod pacijenata sa korona virusom.\nProteini koji bolje pripremaju telo za novu borbu sa mikrobima\nZa istraživanje su naučnici prikupili uzorke bakterija i gljivica iz pluća 589 muškaraca i žena, koji su bili hospitalizovani, i to na respiratorima, u ustanovama NYU Langone na Menhetnu i na Long Ajlendu. Za podskup od 142 pacijenata, koji su takođe dobili bronhoskopiju radi čišćenja vazdušnih prolaza, istraživači su analizirali količinu virusa u donjim disajnim putevima i identifikovali prisutne mikrobe proučavajući male delove genetskog koda klica. Autori studije su takođe ispitivali tip imunih ćelija i jedinjenja koja se nalaze u donjim disajnim putevima.\nMeđu nalazima, studija je otkrila da su oni koji su umrli imali u proseku 50 odsto manju proizvodnju vrste imunološke hemikalije koja cilja na korona virus, u poređenju sa pacijentima sa covid 19, koji su preživeli bolest. Ovi prilagođeni proteini deo su adaptivnog imunološkog sistema tela, podskup ćelija i hemikalija koje se „sećaju ili pamte“ invazije na novonastale mikrobe, ostavljajući telo bolje pripremljenim za buduću izloženost.\nAdaptacija imunosistema sprečava efikasnu borbu protiv covid 19\n– Ovi rezultati ukazuju na to da problem sa adaptivnim imunološkim sistemom sprečava njegovu efikasnu borbu protiv korona virusa. Ako možemo da identifikujemo izvor ovog problema, možda bismo mogli da pronađemo efikasan tretman koji deluje tako što jača odbranu tela – naglašava dr Leopoldo Segal, profesor na Department of Medicine at NYU Langone Health. Dr Segal upozorava da su istražitelji proučavali samo pacijente sa korona virusom koji su preživeli prve dve nedelje hospitalizacije. Moguće je, kaže on, da bakterijske infekcije ili autoimune reakcije mogu da odigraju veću ulogu u mortalitetu od covid koji se javlja ranije.


Novi Put » Privatizacija medija kao povod: Čiji je interes gašenje medija?\nNaslovna // Kolumne, Tu oko nas // Privatizacija medija kao povod: Čiji je interes gašenje medija?\ndatum unosa Jun 28, 2014\nPiše: Aleksandar Dobrosavljević, urednik fotografije nedeljnika „Novi put”\nDa, svi u „jednaku tržišnu utakmicu”. A onda će ovi sirotani iz preostalih medija u vlasništvu građana, recimo, iz Radio Kragujevca ili jagodinskog Novog puta koji postoji 70 godina, ako ih nasilno ne ugase ili ukinu, biti u prilici da se takmiče sa „nezavisnim” medijima u privatnom vlasništvu. Da uđu u „jednaku tržišnu utakmicu” sa tabloidima i tabloidnim elektronskim medijima. Da igraju „tržišnu utakmicu” sa Željkom Mitrovićem, Acom Rodićem, Vučkom J. Vučićevićem i sličnim likovima. I sve to u interesu građana i države, a prema nedavno suptilno izrečenoj preporuci „Ma, ne zanima me. Svi u privatni sektor”.\nAko je za utehu, čitaoci, slušaoci i gledaoci iz Šumadije i Pomoravlja, ali i drugih krajeva Srbije van Beograda, neće više biti u prilici da ih lokalni izveštači „smaraju” pozorišnim premijerama, promocijama knjiga, razgovorima sa talentovanim učenicima, kradljivcima iz redova zaštićenih, mukom poljoprivrednika, problemima kišne kanalizacije, aferama u javnim nabavkama, biciklistom koji je krenuo put Hilandara ili redom vožnje regionalnog prevoznika.\nMeđutim, građani bi kao kompenzaciju, po svoj prilici, dobili nove tržišne sadržaje poput izveštaja sa nastupa golih pevačica u sumnjivim noćnim klubovima ili mogućnost da, na primer, učestvuju u glasanju tokom izbora za narko dilera nedelje. Da iz dobro obaveštenih izvora bliskih redakciji saznaju ko je sinoć prevario ženu ili ko će, ako ne bude dobar, biti uhapšen ovih dana.\nUostalom, kome bi u poštenoj „tržišnoj utakmici” siroti regionalni novinari mogli da prodaju gostovanje Tasovca i njegovih filharmoničara. Istina, kada bi se i to preduzeće privatizovalo, pa kad bi Tasa sa družinom tržišno krenuo na svirke po svadbama i splavovima. To bi možda i prošlo. Još da se pobiju u kafani. E, to narod voli!


U Zimskom semestru CKPIS-a na redu je četvrto predavanje koje će pod naslovom „Yugoslav partisan counter-archive“ održati Gal Kirn, gostujući profesor kulturne povijesti na Sveučilištu u Novoj Gorici, s prethodnim radnim iskustvom u Berlinu, Leipzigu i Dresdenu. Predavanje se temelji na njegovoj posljednjoj knjizi „Partisan Counter Archive: Retracing the Ruptures of Art and Memory in the Yugoslav People's Liberation Struggle and Beyond“ (2020). Gal Kirn govorit će o postsocijalističkom revizionističkom demoniziranju revolucionarne jezgre Narodnooslobodilačke borbe, o politici nacionalne pomirbe na primjeru Slovenije i jednog ljubljanskog spomenika te o emancipatorskim fragmentima partizanske prošlosti nastalima u intenzivnom susretu političkog i umjetničkog eksperimentiranja. Predavanje će biti održano na engleskom jeziku u virtualnoj dvorani. Srijeda, 2. prosinca 2020., 18.00 BigBlueButton virtual room Pri ulasku upišite svoje ime. Više informacija: Događanja CKPIS-a


Eskobar 10. novembra dolazi u Crnu Goru, sastaje se sa Krivokapićem - PV Informer Eskobar 10. novembra dolazi u Crnu Goru, sastaje se sa Krivokapićem - PV Informer\n1 mesec pre 237 pregleda Izvor: dan.co.me\nZamjenik pomoćnika sekretaraBiroa za evropska i evroazijska pitanja Stejt departmenta Gabrijel Eskobar doputovaće u zvaničnu posjetu Crnoj Gori 10. novembra i sastaće se sa premijerom Zdravkom Krivokapićem, potvrđeno je u Vladi Crne Gore.\nJoš nije poznato sa kojim će se crnogorskim zvaničnicima sastati, ali je njegov dolazak još jedna potvrda izvanrednih odnosa Sjedinjenih Američkih Država i Crne Gore.\nOčekuje se da će Eskobar sa Krivokapićem i crnogorskim zvaničnicima razgovarati o unapređenju saradnje, partnerskih odnosa, odnosa i NATO savezu, ali i o političkoj situaciji na Balkanu.\nPodsjetimo, potpredsjednik Vlade Dritan Abazović je najavio posjetu visokog zvaničnika SAD,\n– Očekujem da prenese poruke o kojima smo razgovarali u Vašingtonu. Mislim da će neke stvari za građane biti interesantne. Očekujem iznenađujuće pozitivne pomake i nekako ih najavljujem, ali nije na nama da to prenesemo – rekao je Abazović.\nOn je dodao da su stavovi administracije Sjedinjenih Američkih Država jasni i korisni za građane.


Hilari Klinton, Njujork 7. jun 2016.\nTačno osam godina od dana kada je zvanično priznala da ju je Barak Obama pobedio u trci za demokratsku predsedničku nominaciju, bivša državna sekretarka Hilari Klinton sinoć se pojavila u Bruklinu, kako bi proglasila da je sada ona verovatni predsednički kandidat svoje stranke na izborima 2016.\nPosle višemesečne borbe sa neočekivano jakim izazivačem, senatorom iz Vermonta Bernijem Sandersom, Hilari Klinton je sinoć sebe proglasila pobednikom u trci za predsedničku nominaciju Demokratske stranke.\n“Zahvaljujući vama došli smo do istorijskog trenutka... po prvi put naša zemlja će imati ženu kao predsedničkog kandidata jedne od dve vodeće stranke”, rekla je Klinton.\nHilari Klinton je osigurala neophodne delegate kako bi stekla nominaciju nekoliko sati ranije, posle pobede na primarnim izborima u Nju Džersiju, prvim od šest stranačkih izbora održanih juče širom Sjedinjenih Država.\nOna je takođe čestitala Sandersu, koji sebe opisuje kao “demokratskog socijalistu”, a čija je platforma za okončanje ekonomske nejednakosti i pružanje univerzalnog zdravstvenog osiguranja inspirisala milione birača posebno mladih Amerikanaca.\n“Nema sumnje – senator Sanders i njegova kampanja i žustra debata koju smo vodili u vezi sa tim kako povećati plate, smanjiti nejednakost, povećati mogućnosti za napredovanje, bili su veoma dobri za Demokratsku stranku i Ameriku”, istakla je Klinton.\nUprkos istorijskom dostignuću Hilari Klinton, Sanders je obećao da će nastaviti “političku revoluciju”, tokom govora na izuzetno posećenom skupu u Los Anđelesu.\n“Borićemo se žustro da ostvarimo pobedu na primarnim izborima u Vašingtonu. A potom ćemo prebaciti centar borbe za društvenu, ekonomsku, rasnu i ekološku pravdu u Filadelfiju, u Pensilvaniji”, poručio je Sanders.\nS obzirom da se trka za nominaciju okončava, Hilari Klinton je sada u mogućnosti da usmeri pažnju na Trampa, bogatog biznismena i TV ličnost, koji je predmet kritike i demokrata i republikanaca zbog uvredljivih komentara o manjinama, posebno o američkom federalnom sudiji poreklom iz Meksika, koji je predsedavajući sudija u sporu koji se tiče jednog od Trampovih biznisa.\nTramp je branio sebe u jučerašnjem govoru, ali se nije direktno osvrnuo na tu kontroverzu.\n“Moj cilj je uvek bio da zbližavam ljude, ali ako sam primoran da se borim za nešto do čega mi je zaista stalo, nikada neću odustati, niti će naša zemlja posustati”, rekao je Tramp.\nTrka za Belu kuću 2016. nastaviće se na nacionalnim konvencijama dve stranke sledećeg meseca – Hilari Klinton će biti zvanično nominovana na demokratskoj konvenciji u Filadelfiji, dok će republikanci zvanično izabrati Trampa u Klivlendu.


Foto: RAS / Aleksandar Dimitrijević, RTV Pink screenshot / RAS kombo\nCrvena zvezda je u nedelju pisala predsedniku Srbije Aleksandru Vučiću sa namerom da se mere za suzbijanje korona virusa relaksiraju tako da ipak bude navijača na utakmici prvaka Srbije i Milana u Ligi Evrope.\nZatražili su crveno-beli da kapacitet stadiona bude popunjen do 30 odsto i tako ne bude rizika od širenja zaraze, tvrde iz Ljutice Bogdana.\nVerovali su iz Zvezde da bi predsednik mogao da iskoristi autoritet i pomogne im da uz navijače pokušaju da poraze italijanskog giganta.\nGostujući u emisiji "Hit tvit" je Aleksandar Vučić izjavio kako nije realno da će biti publike na stadionu u četvrtak.\n- Tražili su 30 odsto stadiona, to je ogroman broj ljud, to je 15.000 - 16.000 ljudi. Da ne donosimo odluke, sutra ćemo videti u kom smeru ide epidemija. I neću da krivim krizni štab, podržaću svaku odluku, rekao je Aleksanar Vučić.


Pružanje podrške u reintegraciji Roma povratnika | UNDP u Srbiji\nMigraciona kriza iz 2015. godine postavila je velike izazove Evropskoj Uniji i imala je značajan uticaj na politike azila. Trenutno se samo jedan procenat zahteva za azil podnesenih u Nemačkoj i drugim zemljama članicama EU smatra prihvatljivim. Povećan broj neosnovanih aplikacija za azil podnetih od strane srpskih građana preti da ugrozi bezvizni režim odobren Srbiji 2009. godine.\n80 odsto povratnika iz Nemačke i drugih zemalja EU su pripadnici romske populacije, a kapaciteti lokalne samouprave za rešavanje pitanja inkluzije na ovako visokom nivou su ograničeni.\nPilot projekat “Pružanje podrške u reintegraciji Roma povratnika” radiće na povećanju mogućnosti za reintegraciju, kao što je zaposlenje Roma povratnika, pri čemu će pružiti podršku i u obrazovanju i udomljavanju ovog dela populacije. Ova inicijativa težiće i da pomogne u ojačavanju mehanizama za koordinaciju na lokalnom nivou, kao i da obezbedi savetovanje povratnika.\nUNDP će raditi na otvaranju mogućnosti za zapošljavanje Roma povratnika, pružiće podršku u obrazovanju i obezbeđivanju smeštaja. UNDP će se, takođe, angažovati na unapređenju koordinacije na lokalnom nivou i podizanju svesti među povratnicima kako bi se unapredili njihovi životi.\nVreme trajanja projekta\nJun - decembar 2016.\nBeogradski fond za političku izuzetnost (BFPE) i Stalna konferencija romskih udruženja građana – Liga Roma (SKRUG)


Odbor za bezbjednost i odbranu bio domaćin regionalne konferencije na temu: ″Regionalna saradnja i bezbjednost″\nsubota, 22 jul 2017 13:35\nOdbor za bezbjednost i odbranu Skupštine Crne Gore bio je danas domaćin regionalne konferencije na temu: ″Regionalna saradnja i bezbjednost″ koja je okupila predsjednike odbora za bezbjednost i odbranu Srbije, Albanije, Bosne i Hercegovine, Hrvatske, Makedonije i Slovenije i šefove delegacija u PS NATO.\nCilj regionalne konferencije bila je razmjena iskustava u oblasti bezbjednosti kao i razmatranje savremenih izazova sa kojima se suočavaju države Zapadnog Balkana.\nPredsjednik Skupštine Crne Gore Ivan Brajović kazao je otvarajući skup da zemlje Zapadnog Balkana moraju imati istu viziju budućnosti regiona koja podrazumijeva mjesto u EU i NATO. Brajović je kao važno istakao jačanje međusobnog razumijevanja i saradnje u regionu, te viziju i vjeru u jedinstvo evropske zajednice u kojoj će, kako je naglasio, mjesto imati svaka država Zapadnog Balkana.'' Evropske vrijednosti jesu i moraju biti naša glavna vodilja, ne zanemarujući tradicionalne, identitetske i kulturološke osobenosti pojedinih zemalja. Crna Gora, kao model multikonfesionalnog sklada, kao država u kojoj živi više nacija i u kojoj se ravnopravno slave praznici tri vjere – može biti primjer kohezije za druge države i to su vrijednosti na koje smo posebno ponosni'', kazao je Brajović. Predsjednik Skupštine takođe je dodao i da nijedna država nije jaka da se sama suoči sa izazovima poput migracija i klimatskih promjena, te da je u tom smislu potrebno snažnije realizovati zajedničke inicijative u regionu.\nPotpredsjednik Vlade za politički sistem, unutrašnju i vanjsku politiku i ministar pravde Zoran Pažin, poručio je da članstvom u NATO Crna Gora doprinosi bezbjednosnoj koheziji regiona i dodao da će kao nova članica Alijanse, naša država pružiti podršku i ostalim zemljama regiona u njihovoj namjeri da postanu članice tog vojnog saveza. Pažin je konstatovao da region Zapadnog Balkana kroz istoriju nije bio imun na izazove te da ta činjenica dovoljno obavezuje svaku zemlju pojedinačno. Pažin je takođe naglasio i da snažno vjeruje u evropski put regiona i njegovu punu valorizaciju kroz članstvo u EU.\nMinistar odbrane Predrag Bošković poručio je da će Crna Gora kao nova članica NATO-a snažno podržavati aspiracije susjeda kada je riječ o članstvu u EU i NATO, kao i svaku inicijativu koja ima za cilj promovisanje regionalne saradnje. Bošković je naglasio i da crnogorsko članstvo u NATO nije upereno protiv bilo koje druge zemlje. Ministar odbrane ukazao je na potrebu intenzivnije saradnje kroz odbrambene i bezbjednosne inicijative regionalnog tipa i u tom kontekstu posebno istakao saradnju zemalja regiona u okviru A5 inicijative za koju je istakao da je dala poseban doprinos saradnji u oblasti bezbjednosti na Balkanu.\nObraćajući se učesnicima skupa državni sekretar Ministarstva unutrašnjih poslova i nacionalni kordinator za NATO Dragan Pejanović poručio je da je regionalna saradnja na polju bezbjednosti neophodan uslov za političku, ekonomsku i svaku drugu stabilnost te privlačenje investicija, otvaranje novih radnih mjesta i poboljšanje života građana. Pejanović je takođe dodao da bi harmonizacija sistema bezbjednosti i postizanje što većeg stepena interoperabilnosti trebalo da bude prioritet u regionu te da zajedničke vojne vježbe država regiona posebno doprinose ostvarivanju ovog cilja. ''S tim u vezi, svakako je i saradnja policijskih organizacija, kroz razne forme zajedničkog rada i djelovanja, elektronsku razmjenu informacija, kroz rad zajedničkih patrola, razmjenu policijskih službenika tokom turističke sezone, sprovođenje zajedničkih akcija, rad u zajedničkim bilaterlanim ili trilateralnim centrima'', kazao je Pejanović.\nPredsjednik Odbora za bezbjednost i odbranu Obrad Mišo Stanišić poručio je otvarajući skup da je kolektivni odgovor na savremene transnacionalne izazove poput sajbera terorizma i migracija od ključnog značaja za zemlje Zapadnog Balkana. Stanišić je naglasio da je stabilan Zapadni Balkan neodvojivi dio Evrope i dodao da Crna Gora ima kontinuiranu politiku koja daje doprinos dobrosusjedskim odnosima i stabilnosti. Crna Gora je, kako je kazao predsjednik Odbora, više puta pokazala da baštini principe građanskog društva, vjerske tolerancije i poštovanje principa međunarodnog prava. U tom kontekstu Stanišić je podsjetio da je Crna Gora bila jedina zemlja regiona koja nije vodila rat i koja je pitanje svoje samostalnosti riješila mirnim putem. Stanišić je poručio da zemlje regiona samo zajedno mogu odgovoriti na savremene izazove bezbjednosti, i dodao da članstvo Crne Gore u NATO nudi jedinstven bezbjednosni štit za zemlje regiona i garanciju sigurne budućnosti i prosperiteta. ,,Savremeni život nas uči da su bezbjednosne opasnosti, gdje god da se pojavljuju, zajednički problem. Iskustvo je pokazalo da se oni mogu i moraju rješavati jedino udruženim snagama i saradnjom. NATO se posebno za nas na Balkanu pokazuje kao najsigurniji okvir stabilnosti i prosperitetnije budućnosti. Smatramo da našim aktivnim angažovanjem u regionu, kao i na drugim područjima, možemo zajedno s partnerima da doprinosimo jačanju regionalne bezbjednosti. Članstvo u NATO je garancija da ćemo moći upravljati svojom budućnošću, i time osigurati da se mnoge neprijatne epizode iz naše dalje i bliže prošlosti nikad ne ponove'', poručio je Stanišić. Predsjednik Odbora takođe je kazao da će Crna Gora snažno podržati sve susjede koji za cilj imaju članstvo u NATO i EU budući da te dvije organizacije baštine iste principe poput vladavine prava i društvenog razvoja.\nPredsjednik Odbora za kontrolu službi bezbjednosti Skupšine Srbije Igor Bečić naglasio je da je bezbjednost nedjeljiva i da ne poznaje granice, te da je pravovremena razmjena informacija od suštinskog značaja za države regiona. Bečić je podsjetio da je Srbija Krivičnim zakonikom regulisala pitanje odlaska pojedinaca na strana ratišta te da je za to djelo propisala adekvatne kazne. Bečić je takođe kazao da se Srbija na adekvatan način bavi pitanjem migrantske krize i kontrolom nad kretanjem migranata, i to uputio apel za otvaranjem granica kako bi se obezbijedio nesmetan prolaz migranata ka njihovim krajnjim destinacijama. Nastavak regionalne saradnje u oblasti rješavanja migrantske krize, sajber terorizma, prema riječima Bečića, od ključnog je značaja za regionalnou saradnju.\nZamjenik šefa Izaslanstva Hrvatskog sabora u Parlamentarnoj skupštini NATO-a, Franko Vidović kazao je da bi prioritet svih zemalja regiona trebalo da bude ulaganje u sisteme bezbjednosti, kao i zajedničke vježbe. Vidović je kao ključne probleme naveo niz transnacionalnih prijetnji poput trgovine narkoticima i ljudima, kao i sajber terorizam i dodao da savremeni međunarodni odnosi ne poznaju granice između unutrašnje i spoljne bezbjednosti. Vidović je iskazao uvjerenje i da će PS NATO dati zajednički odgovor i okvir na pomenute probleme.\nPredsjednik Odbora za unutarnju politiku i nacionalnu sigurnost Hrvatskog sabora Ranko Ostojić poručio je da su problemi jedne zemlje u regionu problemi svih njenih susjeda te da se to vidjelo na primjeru vremenskih nepogoda kroz koje su prošle i Hrvatska i Crna Gora. Ostojić je kao suštinski važne za dalji razvoj kolektivnog sistema bezbjednosti naveo veća izdvajanja za ulaganje u vojnu opremu i sistem bezbjednosti zemalja članica NATO ali i aspiranata za članstvo.\nPotpredsjednik Odbora za odbranu Slovenije Marjan Dolinšek konstatovao je da jak signal politike otvorenih vrata koji zastupaju zvaničnici Evropske Unije daje podsticaj državama Zapadnog Balkana i dodao da je veća prisutnost NATO-a i EU od suštinskog značaja na tom prostoru. Dolinšek je dodao i da je pravo na mir i sigurnost je pravo svakog građanina te je zadatk onih koji vode države da im to i obezbjede.\nPredsjedavajući Zajedničke komisije za odbranu i sigurnost BiH Sifet Podžić naglasio je da je razmjena iskustva u radu ključna za susjede. Podžić je takođe naglasio i potrebu efikasnijeg rješavanja pitanja regulisanja bržeg i operativnijeg prelaza ljudi preko graničnih prelaza kao i problem vremenskih nepogoda koje su, kako je podsjetio, sve češći izazov zemljama regiona.\nPredsjedavajući Delegacie Parlamentarne skupštine BiH u PS NATO Nikola Lovrinović osvrnuo se na proces evroatlantskih integracija kroz koji prolazi BiH naglasivši da ta zemlja ulaže jake napore u reformu vladavine prava. Lovrinović je kazao i da bi zemlje regiona trebalo da razmotre i pokretanje posebnog oblika saradnje koji bi vodili nacionalni parlamenti budući da je, kako je zaključio, njihova uloga u procesu integracija ključna.\nPredsjednik Komisije za nadzor posebnih mjera za presretanje komunikacija od strane Ministarstva unutrašnjih poslova, Financijske policije, Uprave carina i Ministarstva odbrane, Emil Dimitriev ukazao je na problem tzv balkanske rute kao važne zone tranzita za teroriste i u tom kontekstu naglasio da Makedonija ulaže jake napore u kontrolu graničnih prelaza. Dimitriev se u svom izlaganju osvrnuo na prepreke sa kojima se Makedonija suočava na svom evroatlantskom putu i naglasio da, kada je riječ o Makedoniji, članstvo u NATO i Evropskoj Uniji nema alternativu.\nPredsjednik Odbora za bezbjednost i odbranu Sobranja, Maksim Dimitrievski čestitao je Crnoj Gori na članstvu u NATO. Dimitriev je u svom izlaganju kao pozitivan primjer posebno istakao saradnju policijskih patrola zemalja regiona na rješavanju migrantske krize. Dimitriev je kazao da je prioritet regiona članstvo u NATO i dodao da bi zemlje susjedi dobru saradnju u oblasti bezbjednosti trebalo da demonstriraju kroz organizovanje zajedničkih vojnih vježbi.\nŠef Delegacije Srbije u PS NATO Dragan Šormaz podsjetio je da Srbija vodi politiku vojne neutralnosti, ali da je i pored toga posvećena unaprijeđenju vojnog sektora te da redovno realizuje vojne vježbe sa zemljama članicama NATO-a. Šormaz je kazao i da je kao podstrek zemljama regiona potreban okviran period za ulazak u EU te da bi svaka zemlja aspirant trebalo da u procesu evropskih integracija bude nagrađena shodno pojedinačnim doprinosu reformama i napretku.\nDanašnji skup okupio je trideset učesnika među kojima su predsjednici odbora za bezbjednost kao i šefovi delegacija pri PS NATO. Konferencija'' Regionalna saradnja i bezbjednost '' organizovana je u čast punopravnog članstva Crne Gore u NATO.


RUBLJOV DOŠAO DO ČETVRTE TITULE: Rus osvojio Sankt Peterburg, Ćorić pružio dobar otpor\n18. 10. 2020. u 19:05\nRUSKI teniser Andrej Rubljov osvojio je titulu na turniru u Sankt Peterburgu, pošto je u finalu pobedio Bornu Ćorića sa 7:6, 6:4.\nMladom igraču je za trijumf bilo potrebno sat i 40 minuta. U prvom setu nije bilo brejka pa je odigran taj brejk, koji je Rubljov dobio sa 7:5.\nRus je u petom gemu drugog seta oduzeo servis Ćoriću, prednost brejka je zadržao do kraja meča i pobedio.\nRubljov je, uz Novaka Đokovića, postao jedini teniser koji je ove sezone osvojio četiri titule. Osim Sankt Peterburga, slavio je u Kataru, Adelejdu i Hamburgu.\nSve mu je to omogućilo da primakne plasmanu na završni ATP turnir.\nOn u ovoj sezoni ima 34 pobede, a više od njega ostvario je samo Đoković - 37.\nAndrej Rubljov Borna Ćorić ATP Sankt Peterburg tenis